|  |  |
| --- | --- |
| RB2024………………. | **Prokuratura** |

 **ДОКЛАД**

**за прилагането на закона и за дейността и на**

**ОКРЪЖНА ПРОКУРАТУРА ВРАЦА**

**и на разследващите органи**

**през 2024 год.**

**Съдържание**

|  |  |
| --- | --- |
| **РАЗДЕЛ І**  |  |
| ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА |  |
| И НА РАЗСЛЕДВАЩИТЕ ОРГАНИ ................................................................................. | 3  |
| 1. Резултати и тенденции в противодействието на престъпността. Фактори с актуално и дългосрочно значение за ефективността на органите на досъдебното производство и другите правоприлагащи органи, ангажирани с противодействието на престъпността …………………………………………………………………………... | 3  |
| 2. Необходими мерки и законодателни промени …………………………………........... | 5  |
|  |  |
| **РАЗДЕЛ ІІ**  |  |
| ДЕЙНОСТ НА ТЕРИТОРИАЛНИТЕ ПРОКУРАТУРИ ………………………………… | 6  |
| І. ДОСЪДЕБНА ФАЗА …………………………………………………………..……....... | 6 |
| 1. Преписки. Проверки по чл. 145 ЗСВ – срочност, резултати, мерки………..……....... | 6 |
| 2. Следствен надзор ………………………………………………………………..…….... | 8 |
| 2.1. Обобщени данни по видове досъдебни производства и съобразно систематиката на НК, вкл. по отношение на пострадалите лица и на ощетените юридически лица от престъпления …………………………………………………………………………........ | 8 |
| 2.2. Срочност на разследването …………………………………………………………... | 14 |
| 2.3. Решени досъдебни производства от прокурор. Видове решения ………………….. | 15 |
|  |  |
| ІІ. СЪДЕБНА ФАЗА ………………....................................................…………………….. | 21 |
| 1. Наказателно-съдебен надзор ………………………..………………………………….. | 21 |
| 2. Постановени оправдателни присъди и върнати от съда дела …………....................... | 26 |
| 3. Гражданско-съдебен надзор .…………………………………………………………… | 29 |
| 4. Осъдителни решения срещу Прокуратурата на РБ на основание Закона за отговорността на държавата и общините за вреди. Изпълнение на индивидуални и общи мерки във връзка с решенията на Европейския съд по правата на човека по дела срещу България. ……………………………………………………………………… | 30 |
| 5. Изпълнение на наказанията и другите принудителни мерки ………………………… | 31 |
|  |  |
| ІІІ. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА |  |
|  ВЪРХОВЕНСТВОТО НА ПРАВОТО. НАКАЗАТЕЛНИ ПРОИЗВОДСТВА, ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС………………………………………………… |   35 |
| ІV ДЕЙНОСТ ПО АДМИНИСТРАТИВНОСЪДЕБНИЯ НАДЗОР И НАДЗОРА ЗА ЗАКОННОСТ …….............................................................................................. ………… | 45 |
| V. МЕЖДУНАРОДНО-ПРАВНО СЪТРУДНИЧЕСТВО …………................................ | 48  |
|  |  |
| VI. АДМИНИСТРАТИВНА И КОНТРОЛНО-РЕВИЗИОННА ДЕЙНОСТ ………........ | 49  |
|  |  |
| VІI. НАТОВАРЕНОСТ НА ПРОКУРОРСКИТЕ И НА СЛЕДСТВЕНИТЕ ОРГАНИ ... | 54  |
|  |  |
| **РАЗДЕЛ III** |  |
| ПРИОРИТЕТИ В ДЕЙНОСТТА НА ПРОКУРАТУРАТА И НА РАЗСЛЕДВАЩИТЕ ОРГАНИ ................................................................................................................................. | 58  |

## РАЗДЕЛ І.

## ОБОБЩЕНИ ИЗВОДИ ЗА ДЕЙНОСТТА НА ПРОКУРАТУРАТА И РАЗСЛЕДВАЩИТЕ ОРГАНИ

## 1.Резултати и тенденции в противодействието на престъпността. Фактори с актуално и дългосрочно значение за ефективността на органите на досъдебното производство и другите правоприлагащи органи, ангажирани с противодействието на престъпността.

Прегледът на общата регистрирана престъпност през 2024 година показва, че на територията област Враца за периода са регистрирани 3299 заявителски материала, с данни за престъпления от общ характер. През 2023г. те са били 3486, а през 2022г. – 2810.

Структуроопределящи в общата престъпност са престъпленията против собствеността (с дял от 39% от общата регистрирана престъпност) и общоопасните престъпления (33%).

Разкритите престъпления от регистрираните през 2024г. са 1711 броя, през 2023г. разкритите са били 1527 броя, а през 2022г. – 1487 броя.

През периода са установени общо 1622 извършители на престъпления (криминални и икономически), като тук се включени и тези, установени по престъпления от минали години, срещу 1500 извършители за 2023г. и 1685 за 2022г.

Разкриваемостта при общата регистрирана престъпност в областта е 59,24%, срещу 51,89% за 2023 година.

През 2024 година са регистрирани 2159 криминални престъпления, срещу 2185 за 2023г. (отчита се спад от 1,2% спрямо нивото от м.г.), а през 2022 година те са били 2568.

Разкриваемостта на криминалните престъпления през 2024 година е 61,56%, срещу 54,6% за 2023г., а за 2022г. е била 54,36%.

Регистрираните икономически престъпления през 2024г. са 194 броя, докато през 2023 година те са били 195 на брой (отчита се спад от 0,5%), а през 2022 година са 237.

Разкриваемостта през 2024г. е 33,5%. През 2023 година процентът разкриваемост е бил 21,54%, а през 2022 година – 37,6%.

Общо разкритите икономически престъпления (включително и от минали периоди) през 2024г. е 94 броя, през 2023г. са били 73, а за 2022г. са били 120 броя.

По отношение на водените досъдебни производства:

През периода се наблюдава лек спад (с 2,2%) на общия брой образувани досъдебни производства. На фона на това имаме спад от 10,3% в броя на бързите производства спрямо 2023г. Приключените досъдебни производства в периода регистрират минимален спад от 2%, като приключените с мнение за съд бележат ръст от 1,1%, прекратените са с ръст от 1,8%, а при спрените досъдебни производства има спад от 9,3%.

През 2024г. продължава тенденцията за изключително висок процент на решените преписки спрямо наблюдаваните преписки – 97,8% за 2024г., при 97,3% за 2023г. и 96,1% за 2022г.

Високо се запазва нивото по отношение на срочността на разследването по делата. Всички приключени през годината 2845 броя досъдебни производства (при 2935 бр. за 2023г. и 3173 бр. за 2022г.) са приключили в законовия срок. Идентична е картината и през предходните две години, в които няма приключени досъдебни производства извън законовия срок.

Устойчива е тенденцията от последните години за намаляване броя на спрените досъдебни производства – 771 за 2024г., при 860 за 2023г. и 934 за 2022г.

Данните за прекратените дела през 2024г., които са общо 2603 бр. досъдебни производства, вкл. тези по давност /при 3537бр. за 2023г. и 3532 бр. за 2022 г./ сочи, че през годината са дали резултат усилията, положени в предходните отчетни периоди за устойчиво решаване на проблема с т.нар. „стари дела“. Към настоящия момент регулярно се прекратяват спрените дела срещу неизвестен извършител при наличните законови предпоставки.

Запазва се ниско нивото на относителния дял на върнатите дела, спрямо внесените – 1,19% /при 1,56% за 2023г. и 0,83% за 2022г./. През отчетната година е продължена добрата практика в региона за минимален брой оправдани лица, спрямо всички осъдени – 1,23% /при 1,59% за 2023г. и 1,44% за 2022г./.

През изминалата година броят на инстанционните преписки е намалял в сравнение с нивата от предходната година – 315 броя /при 436 броя за 2023г. и 410 броя за 2022г./. Големият брой преписки от тази категория в предходните години основно се дължеше на няколкото поредни избори за парламент, респ. необходимостта да се извършва контрол от ОП-Враца по отношение на приключилите с отказ т.нар.“изборни преписки“. Намалял е през 2024г. и броят на отменените прокурорски актове при инстанционен и служебен контрол в сравнение с предходният отчетен период – 55бр., но същия е увеличен в сравнение с 2022г. /66 бр. за 2023г. и 39 бр. за 2022г./.

През отчетния период имаме спад в броя преписки, образувани след самосезиране на прокурорите в региона – 11 броя /при 21 бр. за 2023г. и 18 бр. за 2022г./.

Основни приоритети през годината се запазиха борбата срещу престъпленията свързани с държане и разпространение на наркотични вещества, пътно-транспортните престъпления и битовата престъпност, които се явяват определящи за областта, както и работата по делата срещу лица с две и повече висящи производства.

Засилените организационните мероприятия по повишаване натовареността на следователите дават своя положителен резултат. Същите са с висока натовареност сред следствените отдели в страната. Успоредно с ангажирането им с дела от тяхната компетентност бе продължена и практиката за възлагане на досъдебни производства с фактическа и правна сложност именно на тях. На добро ниво през годината се запазва взаимодействието с останалите контролни органи и институции.

Факторите с актуално и дългосрочно значение за ефективността на органите на досъдебното производство и другите правоприлагащи органи са следните:

- Особености на региона, които генерират високо ниво на престъпност. Област Враца продължава да се характеризира с обезлюдяване, сравнително висока безработица и бедност в значими социални групи. Поради горното, в някои общини като Криводол, Бяла Слатина, Мездра, Оряхово и Роман продължава да се наблюдават високи нива на престъпленията против собствеността. Освен това проблем е отдалечеността на районите, както и ограничените транспортни връзки.

- Кадровите проблеми в системата на МВР, което води до затруднения и забавяне на работата по преписките и делата. Основния проблем се състои в това, че новоназначените служители се нуждаят от време за придобиване на висока степен на квалификация и специализация.

**2.Необходими мерки и законодателни промени**

Необходимите мерки, взети за преодоляване на проблемите в разследването по досъдебните производства са в няколко насоки:

На първо място наблюдаващите прокурори периодично изискват делата от разследващите органи, като указанията, които се дават имат съответната висока степен на конкретизация. Стриктно се следи за изпълнение на тези указания, като се провеждат и съответни работни срещи. По сложните дела се създават екипи от прокурор, разследващ и оперативен работник.

Периодично се провеждат работни срещи с разследващите органи, на които се поставят проблеми и се вземат решения за преодоляването им. Като цяло разследващите полицаи осигуряват добро качество на разследванията. Идентично е положението и при разследванията водени от следователите при ОСлО-Враца.

За повишаване на ефективността на прокурорската работа, следва да се търси резерв, с преодоляване на натовареността, като се диференцира наказателната политика на държавата по отношение на деяния с ниска степен на обществена опасност, като същите бъдат декриминализирани. Следва да се отбележи, че прокуратурата е изключително натоварено звено, което понякога извършва дейности, които се дублират с дейността на различни контролни органи в страната. Именно поради това същинските и професионални проверки следва да се извършват от специалистите при съответните контролни органи, като едва след констатиране на конкретни данни да се изпращат по компетентност в прокуратурата.

## РАЗДЕЛ ІI

## ДЕЙНОСТ НА ТЕРИТОРИАЛНИТЕ ПРОКУРАТУРИ

## ДОСЪДЕБНА ФАЗА

**1.Преписки. Проверки по чл. 145 ЗСВ – срочност, резултати, мерки. Наблюдавани преписки**

|  |  |  |  |
| --- | --- | --- | --- |
| **Показатели** | **2022 г.** | **2023 г.** | **2024 г.** |
| Наблюдавани преписки | 7909 | 7792 | **7668** |
| Новообразувани преписки | 7611 | 7454 | **6969** |

През 2024 г., в Окръжна прокуратура – Враца и Районна прокуратура – Враца е работено по общо 7668 преписки по следствен надзор, от които 6969 са новообразувани. В сравнение с предходната година се отчита незначително намаление на броя на наблюдаваните с 1,59%, както и при новообразуваните преписки с 6,51%.

Един прокурор от региона е наблюдавал средно 206 преписки, при 218 броя през 2023г. и 225 броя през 2022г., като средният брой преписки, наблюдавани от един прокурор е отразено в следващата диаграма.

**Решени преписки**

|  |  |  |  |
| --- | --- | --- | --- |
| **Показатели** | **2022г.** | **2023 г.** | **2024 г.** |
| Решени преписки | **7602** | **7586** | **7499** |
| Решени преписки в срок до 1 месец | **7600** | **7585** | **7496** |
| Нерешени преп. в края на отч. период | **307** | **206** | **169** |

Лекият спад на общо наблюдаваните и на новообразуваните преписки се е отразил и на общия брой на решените от прокурорите в района преписки, които за 2024г. са 7499 бр., при 7586 за 2023г. Делът на решените, спрямо наблюдаваните преписки, продължава да се запазва трайно висок – 97,8% за 2024г., при 97,3% за 2023г. и 96,1% за 2022г.

**Видове решения на прокурора по преписките:**

|  |  |  |  |
| --- | --- | --- | --- |
| **Видове решения** | **2022 г.** | **2023 г.** | **2024 г.** |
| отказ за образуване | 4750 | 4889 | 4602 |
| образуване на ДП | 1373 | 1191 | 1256 |

Решени с постановление за отказ да се образува досъдебно производство /ДП/ са 4602 преписки. С постановление за образуване на ДП от прокурор са решени 1256 преписки (при 1191 за 2023 г. и 1373 за 2022 г.). Относителният дял на постановленията за образуване на ДП от решените преписки е 16,7% и бележи леко увеличение в сравнение с 2023г. (15,8% за 2023г. и 18,1% за 2022г.).

**Срочност при произнасяне от прокурор по решените преписки.**

През последните три години е устойчива тенденцията за спазване на срочността при приключване/решаване на преписките. В едномесечен срок са произнесени 99,9 % от прокурорските актове по преписките (при 99,9% за 2023г. и 99,9% за 2022г.).

**Проверки по чл. 145 ЗСВ – срочност, резултати, мерки.**

За отчетния период по реда на чл.145 от ЗСВ проверка е възложена по 2104 бр. от общия брой наблюдавани преписки, преимуществено на органите на МВР.

Организацията, създадената след изменението на ЗСВ през 2016г., със съвместната Заповед № 112/10.09.2016 год. на Окръжния прокурор и Директора на ОД на МВР – гр. Враца показва добри резултати в тази част от дейността на прокуратурите и спомага за извършване на проверките в срок.

От страна на наблюдаващите прокурори и определените за целта съдебни служители стриктно се следи за спазването на сроковете за извършване на проверката и своевременното изготвяне на искане до административния ръководител за удължаване срока, когато това е необходимо.

Спазва се изискването преписките, по които е възложена предварителна проверка да се докладват на наблюдаващите прокурори преди тяхното приключване, като за извършения доклад се съставя нарочен протокол. Като цяло може да се отчете, че проверките се приключват в срок при спазване на указанията на наблюдаващите прокурори.

Пълнотата на проверките и спазването на указанията и сроковете по чл. 145, ал. 2 ЗСВ са осигурени чрез упражняване на постоянен надзор върху изпълнение на указаните действия и своевременно докладване на преписките.

**Инстанционни преписки**

Решените инстанционни преписки са 315 броя, като по тях са проверени 377 акта. От проверените актове на Районна прокуратура-Враца са потвърдени 84,9%, при 86% за 2023г. и 90,5% за 2022г. Следва да се отчете броя на отменени актове, които през отчетната година са 57, през 2023г. са били 66, при 39 за 2022 г., от които 35 са постановления за отказ да се образува ДП.

|  |  |  |  |
| --- | --- | --- | --- |
| Година | Общ бр. проверени актове | Потвърдени актове | Отменени актове |
| **2024 г.** | **377** | **320** | **57** |
| 2023г. | 473 | 407 | 66 |
| 2022г. | 410 | 371 | 39 |

**Преписки, образувани след самосезиране от прокурор, по сигнали на контролните органи и материали на ДАНС.**

В района на Окръжна прокуратура - гр. Враца през отчетния период са наблюдавани 11 преписки, образувани след самосезиране на прокуратурата, като 2 от тях са решени с образуване на досъдебно производство.

През 2024 год. в прокуратурите са наблюдавани 32 броя преписки по сигнали на контролни органи, съответно: 1 бр. по сигнал на Сметна палата, 26 бр. по сигнал от НАП и 5 бр. преписки по сигнал от АДФИ. От посочената категория 21 броя от преписките са решени с образуване на ДП. През годината са образувани 4 бр. преписки по сигнал от ДАНС, като са водени 3 броя досъдебни производства. 13 броя преписки са наблюдавани по материали на Дирекция "Вътрешна сигурност" – МВР.

**2. Следствен надзор**

**2.1. Обобщени данни по видове досъдебни производства и съобразно систематиката на НК, вкл. по отношение на пострадалите лица и на ощетените юридически лица от престъпления.**

|  |  |  |  |
| --- | --- | --- | --- |
| **ДП** | **2022 г.** | **2023 г.** | **2024г.** |
| общо наблюдавани | **6892** | **6619** | **5574** |
| наблюдавани дела на производство | **4502** | **4218** | **4088** |
| новообразувани | **3049** | **2671** | **2676** |

През отчетния период се наблюдава лек спад в броя на наблюдаваните дела на производство в сравнение с предходната година. Техният брой през 2024г. е 4088 (при 4218 за 2023г. и 4502 през 2022г.).

Общо наблюдаваните досъдебни производства през годината са 5574 броя (при 6619 за 2023г. и 6892 за 2022г.). В това число са включени бързите производства, досъдебните производства образувани по общия ред и спрените в предходни години производства, които са прекратени през 2024г. по давност. Разликите в броя на общо наблюдаваните производства за последните три години се дължи и на броя на прекратените по давност досъдебни производства, които през отчетния период са намалели до 1486 броя, при 2401 бр. за 2023г. и 2390 бр. за 2022 година.

В следващите графики са представени данни както по абсолютни стойности, така и като среден брой (на един прокурор) наблюдавани дела.

**Видове досъдебни производства**

**Бързи производства**

През отчетния период, в района на Окръжна прокуратура - Враца са наблюдавани общо 553 бързи производства (515 за 2023г. и 683 за 2022г.).

Новообразувани са 549 броя, които представляват 20,5% (19,1% за 2022г. и 22,1% за 2021г.) от всички новообразувани дела, т.е. налице е съвсем леко повишение в сравнение по този показател за предишната година.

По 276 броя бързи производства прокурорът е постановил извършването на разследването по общия ред.

Следва да се отбележи, че се запазва високия процент бързи производства от новообразуваните дела (20,5%), с което съществено се ускорява приключването на наказателното производство.

**ДП разследвани по общия ред**

|  |  |  |  |
| --- | --- | --- | --- |
| **ДПОР**  | **2022 г.** | **2023 г.** | **2024 г.** |
| общо наблюдавани ДПОР на производство | **4110** | **3939** | **3811** |
| Новообразувани | **2374** | **2161** | **2127** |

При досъдебните производства, разследвани по общия ред (ДПОР) на производство е налице минимално намаление спрямо миналата година в броя на наблюдаваните и на новообразуваните производства.

През 2024г., делът на наблюдаваните ДП на производство е 68,4%, а за предходната 2023г. е бил 59,5%. Относителният дял на новообразуваните ДПОР съставлява 79,5% от всички новообразувани производства (80,9% за 2023г. и 77,9% през 2022г.).

От разследващ полицай са разследвани 93,1% от ДПОР на производство (3549 бр.), от следовател – 6,4% (244 бр.), от разследващ митнически инспектор – 0,4% (16 бр.) и от КПК – 0,05% (2 бр.). Тези данни сочат, че разследващите полицаи продължават да са основните разследващи органи.

**Структурното разпределение на новообразуваните дела** за 2024г., съобразно систематиката на НК:

|  |  |
| --- | --- |
| **Глави от НК** | **Новообразувани ДП** |
| Глава втора Престъпления против личността | 415 |
| Глава третаПрестъпления против правата на гражданите | 23 |
| Глава четвъртаПрестъпления против брака и семейството | 75 |
| Глава пета Престъпления против собствеността | 880 |
| Глава шеста Престъпления против стопанството | 152 |
| Глава седма Престъпления против финансовата, данъчната и осигурителната системи | 2 |
| Глава осма Престъпления против дейността на държавни органи, обществени организации и лица, изпълняващи публични функции  | 82 |
| Глава осма "а"Престъпления против спорта  | 0 |
| Глава деветаДокументни престъпления | 74 |
| Глава девета "а"Компютърни престъпления | 8 |
| Глава десетаПрестъпления против реда и общественото спокойствие | 76 |
| Глава единадесетаОбщоопасни престъпления | 889 |
| **Общо** | **2676** |

Наблюдението на досъдебните производства по видове престъпления от НК дава основание за следните изводи:

- най-голям е броят на делата, образувани за общоопасни престъпления – 889 дела – 33,2% от всички новообразувани, като с най-голям дял са делата по Раздел II – „Престъпления по транспорта и съобщенията“.

- след тях се нареждат броят на делата за престъпления против собствеността – 880 дела – 32,9%, като повечето от тях са за кражби (чл. 194–195 НК).

Пострадалите физически лица от извършени престъпления по новообразуваните ДП са общо 1519, от които 884 мъже и 635 жени.

Пострадалите непълнолетни лица са 50 (младежи – 16 и девойки – 34). Малолетните жертви на престъпления са 89 – от тях 36 момчета и 53 момичета. Най-голям е броят на пострадалите лица от престъпления против собствеността (глава V НК) – 792 бр. и престъпления против личността (глава ІІ НК) – 418 бр.

Ощетените юридически лица са 161, като най-голям е броят им по престъпленията против собствеността – 107 и против стопанството – 37.

**Обобщени данни на МВР**

По данни на ОД на МВР – Враца на територията на ОП – Враца са регистрирани общо 3299 престъпления (общо икономически и криминални). През 2023 година те са били 3486, а през 2022 г. – 2810 престъпления.

През 2024 година са регистрирани 2159 криминални престъпления срещу 2185 за 2023 г. (отчита се спад от 1,2% спрямо нивото от м.г.), а през 2022 година са били 2568.

Регистрираните икономически престъпления през 2024 г. са 194 на брой, докато през 2023 година те са били 195 на брой (отчита се почти изравнен показател), а през 2022 година техният брой е бил 237.

По предоставените ни данни в отдел „Разследване” при ОДМВР-Враца има щат за 54 разследващи полицаи. Реално работили през отчетния период са 48-49 броя, а останалите разследващи полицаи са ползвали отпуск по майчинство и продължителни болнични.

**Използване капацитета на ОСлО – Враца**

През 2024г., в ОСлО при ОП – Враца реално работили са 10 следователи. Следователите от отдела отчитат 235 ДП, разследвани по общия ред от следовател. Приключени от отдела са общо 138 ДП.

От общо приключените ДП с мнение за предаване на съд са 28 бр., с мнение за прекратяване - 79 бр., с мнение за спиране - 25 бр. и 6 ДП са изпратени на други служби.

През отчетния период са възложени 278 бр. (при 255 бр. за 2023г. и 235 бр. през 2022г.) следствени поръчки.

Налице е запазване на броя на досъдебните производства възложени от административния ръководител на осн. чл.194, ал.1, т.4 НПК. За отчетния период той е 45 /при 40 за 2023г. и 46 за 2022г.). Причината за това е високата натовареност на следователите от следствения отдел при ОП-Враца, обусловено от ангажираността на същите с получени ДП след закриването на Специализираната прокуратура и образуването на производства от прокурори при ОП-Враца с обща компетентност на разследване от следовател по смисъла на чл.194, ал.1, т.1 от НПК.

Разпределението на приключените дела е както следва:

|  |  |  |  |
| --- | --- | --- | --- |
| **Начин на приключване** | **2022г.** | **2023г.** | **2024г.** |
| с обвинително заключение | 31 | 22 | 28 |
| с мнение за спиране | 30 | 34 | 25 |
| чл.244,ал.1,т.2 НПК | 17 | 21 | 17 |
| др.основание | 13 | 13 | 8 |
| с мнение за прекратяване | 88 | 78 | 79 |
| чл.24,ал.1т.НПК | 70 | 70 | 67 |
| др.основание | 12 | 5 | 10 |
| чл.24,ал.1т.3НПК | 6 | 3 | 2 |
| изпратени на други служби | 6 | 3 | 6 |
| **Общо** | **155** | **137** | **138** |

**Организация и дейност при използване на СРС**

 През 2024г. няма изготвени искания за използване на специално разузнавателно средство от прокурорите от Врачанския регион. През първите месеци на отчетната година е приключила експлоатацията на 7 броя СРС от предходен период. През 2023г. са изготвени 9 броя искания, а през 2022г. са изготвени 11 броя искания. Наблюдава се тенденция за намаляване на броя на исканията за използване на СРС.

През 2024г., по приключените искания за СРС е искано изготвянето на 8 бр. ВДС, които са по едно досъдебно производство по чл.321, ал.3 от НК. За сравнение през 2023г. е искано изготвяне на 1 брой ВДС, а през 2022г. е искано изготвяне на 2бр. ВДС. Наблюдава се значително повишаване на резултатите от експлоатацията на СРС, като по всички приключили се иска изготвянето на веществено доказателствени средства. Прокурорите от района на ОП-Враца много внимателно и прецизно се отнасят към възможността за ползване на СРС, имено с оглед ползването им за получаване на ВДС. Пример за това е и приключването на самото досъдебно производство по чл.321, ал.3 НК и внасянето му в съда с обвинителен акт.

През отчетния период са приобщени 6 броя ВДС от прилагане на специално разузнавателно средство (СРС), поискано от орган по чл.13, ал.1, т.1 от ЗСРС към два броя досъдебни производства, образувани за престъпления по чл.321, ал.3, т.2 НК. За сравнение през 2023г. са приобщени 2 броя по едно ДП, а през 2022 г. е 1 брой.

**Мерки за неотклонение**

През отчетния период са изготвени 109 броя (при 78 за 2023г.; 69 за 2022г.) искания по чл. 64 НПК. Налице е значимо увеличение на исканията за вземане на мярка за неотклонение „Задържане под стража“ в сравнение с предходните две години. От общия брой внесени искания са уважени 94, което представлява 86,2% и е много добър показател за обосноваността на отправените искания до съда от страна на прокурорите.

В края на периода с мярка "Задържане под стража" са 16 лица.

В прокуратурите се ползва въведеният през 2012г. „Електронен регистър на лица с мярка за неотклонение „задържане под стража“ и „домашен арест“. Данните от регистъра позволяват подобряване на организацията и провеждане на по-ефективен контрол върху дейността на наблюдаващите прокурори. На административния ръководител на ОП-Враца се предоставят ежемесечни доклади по досъдебните производства с продължила повече от четири месеца мярка за неотклонение „Задържане под стража” или „Домашен арест”.

Като обобщение може да се посочи, че изготвяните от прокурорите искания за вземане мярката "Задържане под стража" са добре обосновани и подкрепени с изискуемите от закона доказателства, съобразени са с кумулативната даденост на двете предпоставки - наличност на обосновано предположение, че обвиняемия е извършил престъпление и от доказателствата по делото да е видно, че съществува реална опасност обвиняемият да се укрие или да извърши друго деяние в случай, че мярката му за неотклонение е по-лека от "Задържане под стража".

**2.2. Срочност на разследването.**

|  |  |  |  |
| --- | --- | --- | --- |
| **Показатели** | **2022 г.** | **2023 г.** | **2024 г.** |
| Приключени ДП | 3173 | 2935 | 2845 |
| Приключени в законов срок | 3173 | 2935 | 2845 |
| Неприключени ДП | 1155 | 1049 | 1020 |
| Неприключени в законов срок | 1155 | 1049 | 1019 |

През 2024 година от разследващите органи са приключени 2845 досъдебни производства (при 2935 бр. за 2023 г. и 3173 за 2022г.). Всички са приключили в разрешения срок за разследване.

В края на отчетния период са останали неприключени 1020 досъдебни производства /от тях само едно извън срок/. Делът на останалите дела на производство при разследващ орган спрямо наблюдаваните дела е 18,3 %.

 За сравнение неприключените ДП по години са:  2017 г. – 940 бр.; 2018 г. – 909 бр.; 2019 г. – 903 бр.; 981 за 2020г., 818 бр. за 2021г., 1155 бр. за 2022г.; 1049 бр. за 2023г.; 1020 бр. за 2024г.

Общо прекратени и внесени в съда ДП /от делата на производство/ за периода са 2127 ДП, като данните за продължителността на досъдебната фаза са следните:

* до 8 месеца са приключени и решени по същество 1559 ДП или 73,3% (при 74% за 2023г. и 79% за 2022г.) от решените дела на производство;
* от 8 месеца до 1 година – 402 бр. – 18,9% (при 11 % за 2023г. и 15 % за 2022 г.).
* над 1 година –121 бр. – 5,7 % (при 10% за 2023г. и 6 % за 2022г.)
* над 2 години – 45 бр. – 2% (при 5% за 2023г. и 2% за 2022г.)

**2.3. Решени досъдебни производства от прокурор. Видове решения.**

|  |  |  |  |
| --- | --- | --- | --- |
| **Показатели** | **2022 г.** | **2023г.** | **2024 г.** |
| Решени ДП | 5607 | 5495 | 4451 |
| Прекратени ДП | 3532 | 3537 | 2603 |
| Спрени ДП | 934 | 860 | 771 |
| Внесени в съда ДП | 1046 | 1032 | 1010 |
| Прок.актове, внесени в съда | 1096 | 1066 | 1070 |
| Лица по внесените в съда актове | 1138 | 1121 | 1130 |
| Обвинителни актове | 243 | 277 | 258 |
| Лица по обвинителните актове | 279 | 332 | 318 |
| Споразумения | 671 | 687 | 762 |
| Лица по споразуменията | 671 | 687 | 762 |
| Предложения по чл. 78а НК | 182 | 102 | 50 |
| Лица по предложенията по чл. 78а НК | 188 | 102 | 50 |

През отчетната година прокурорите са решили 4451 досъдебни производства, в т.ч. и тези прекратени по давност. Намален е относителният дял на решените досъдебни производства спрямо общо наблюдаваните от предходната година, който за 2024 г. е 80% (при 83% за 2023г. и 81% за 2022г.).

Съотношението на решените спрямо наблюдаваните ДП за последните три години е представено на следващата графика.

**Видове решения**

От общо решените /вкл. и прекратените по давност/ 4451 ДП, разпределението по видове решения е:

Спрени ДП – 771 бр. – 17%; Прекратени ДП – 2603 бр. – 58 %;

Внесени в съда ДП – 1010 бр. – 23%.



От общо решените 2965 дела на производство/ вкл.и изпратените по компетентност/, разпределението по видове решения е:

Спрени досъдебни производства – 771 бр. – 26%;

Прекратени ДП – 1117 бр. – 38 %;

Внесени в съда ДП – 1010 бр. – 34% .

**Спрени досъдебни производства**

Производствата, решени с постановено спиране в края на отчетния период са 771 броя и бележат намаление в сравнение с 2023г., когато са били 860 броя и 2022г. – 934 броя. През периода са възобновени 201 броя ДП.

 Развитието на спрените дела поради неразкриване на извършителя зависи основно от активизирането на оперативната и издирвателна дейност на органите на МВР. В тази насока се работи в насока за повишаване активността и настойчивостта на прокуратурата по отношение действията на тези органи за разкриване авторите на деянията, с цел недопускане на прекратяването им поради изтекла давност.

**Прекратени ДП**

През отчетния период са прекратени общо 2603 броя досъдебни производства /вкл. тези по давност/. Прекратените за 2023 г. са 3537 бр., а за 2022г. са 3532 броя.

Налице е леко намаляване на относителният дял на прекратените досъдебни производства от прокурора, спрямо всички решени досъдебни производства: 58,5% за 2024 г., при 64% за 2023г. и 63% за 2022г.

От делата на производство прекратените съставляват 38% (при 37% за 2023г. и 35% за 2022г.) от приключените, с което се запазва тенденцията на запазване на относителния процент в сравнение с предходните отчетни периоди.

За последните три години данните изглеждат по следния начин:

|  |  |  |  |
| --- | --- | --- | --- |
|  | **решени ДП от делата на производство** | **от тях прекратени** | **съотношение** |
| **2022 г.** | **3217**  | **1142**  | **35%**  |
| **2023 г.** | **3094** | **1136** | **37%** |
| **2024 г.** | **2965** | **1117** | **38%** |

Голямата част от досъдебните производства са прекратени, поради това, че деянията не съставляват престъпления. От една страна, това се обяснява с недостатъчно точната преценка за съставомерността им към момента на образуване на съответните ДП, вкл. и по реда на чл. 212, ал. 2 НПК с първото действие по разследването. От друга страна е необходимо уточнението, че в някои случаи задължително се започва разследване, напр. при откриване на труп при необичайни обстоятелства или при ПТП или друга злополука, с цел изясняване със способите на НПК на причината за смъртта или на произшествието с вредоносен резултат. Целта е да се избегнат възможните последващи съмнения и да се предотврати унищожаването на доказателства, които няма как да бъдат събрани повторно.

Поради изтичане на предвидената от закона давност са прекратени 1486 ДП (като този брой за предишни години е бил както следва: 2401 ДП за 2023 г. и 2390 ДП за 2022 г.).

|  |  |  |
| --- | --- | --- |
|   | общо прекратени по давност ДП | от тях срещу ИИ |
| 2022 г. | 2390 | 1 |
| 2023 г. | **2401** | 1 |
| **2024 г.** | **1486**  | **0**  |

**Прокурорски актове, внесени в съда.**

През отчетния период са внесени в съда 1010 досъдебни производства, с общо 1070 прокурорски акта срещу 1130 лица.

Внесените в съда досъдебни производства представляват 22,7% от общо решените ДП /вкл. и прекратените по давност/ и 34,1 % от решените ДП на производство.

Общият брой внесени в съда прокурорски актове е 1070 (при 1066 за 2023г. и 1096 за 2022г.), т.е. броят им се запазва идентичен с този от предходните две години. Прокуратурата е предала на съд общо 1130 обвиняеми лица (при 1121 за 2023г. и 1138 през 2022 г.).

 По видове прокурорските актове за трите аналогични периода данните са както следва:

|  |  |  |  |
| --- | --- | --- | --- |
| **Видове прокурорски актове, внесени в съда** | **2022 г.** | **2023 г.** | **2024 г.** |
| общо | **1096** | **1066** | **1070** |
| обвинителни актове | **243** | **277** | **258** |
| споразумения | **671** | **687** | **762** |
| предложения по чл.78а НК | **182** | **102** | **50** |

Представените данни показват тенденция на относителна устойчивост на абсолютния брой на внесените в съда актове.

Запазва се тенденцията споразумението да бъде най-често използвания институт за решаване на досъдебното производство.

Отчита се намаление в броя на предложенията за освобождаване от наказателна отговорност по реда на чл. 78а НК, които са 50 бр. за годината (при 102 бр. през 2023 г. и 182 бр. за 2022 г.), като в тази връзка следва да се има предвид влизането в сила на разпоредбата на чл. 375а НПК, която дава възможност делото да се реши със споразумение за освобождаване на обвиняемия от наказателна отговорност с налагане на административно наказание. Споразуменията по Глава 28 са отчетени в общия брой споразумения.

Структурното разпределение на внесените прокурорски актове в съда и обвиняеми лица, се представя по видове престъпления, съобразно систематиката на НК:

|  |  |  |  |
| --- | --- | --- | --- |
| **Глави от НК** | **Внесени в съда ДП** | **Прокурорски актове** | **Брой лица по прокурорските актове** |
| **Общо** | **1010** | **1070** | **1130** |
| **Глава втора Престъпления против личността** | 112 | 126 | 129 |
| **Глава третаПрестъпления против правата на гражданите** | 10 | 11 | 12 |
| **Глава четвъртаПрестъпления против брака и семейството** | 36 | 37 | 37 |
| **Глава пета Престъпления против собствеността** | 156 | 181 | 210 |
| **Глава шеста Престъпления против стопанството** | 68 | 73 | 73 |
| **Глава седма Престъпления против финансовата, данъчната и осигурителната системи** | 1 | 1 | 1 |
| **Глава осма Престъпления против дейността на държавни органи, обществени организации**  | 55 | 57 | 57 |
| **Глава деветаДокументни престъпления** | 29 | 30 | 30 |
| **Глава десетаПрестъпления против реда и общественото спокойствие** | 28 | 33 | 55 |
| **Глава единадесетаОбщоопасни престъпления** | 515 | 521 | 526 |

**II. СЪДЕБНА ФАЗА**

**1.Наказателно-съдебен надзор.**

През отчетния период, дейността на Окръжна прокуратура – гр.Враца по отношение на осъществявания наказателно-съдебен надзор се отличава с продължаващата тенденция за провеждане на наказателно преследване, със стремеж за спазване на установените критерии за бързина, законосъобразност и ефективност, както и за достигане на по-високи стандарти на правоприлагане, отговарящи на повишените обществени изисквания към съдебната система и прокуратурата, в частност.

**Образувани, разгледани и решени дела**

През 2024г. в съдилищата в съдебен район Враца са внесени общо **1070** прокурорски акта (спрямо 1032 за 2023 г. и 1096 за 2022г.), т.е. налице е минимално увеличение с 3,7% спрямо 2023 година.

Относителният дял през последните три години е:

|  |  |  |  |
| --- | --- | --- | --- |
| **Видове прокурорски актове, внесени в съда** | **2022 г.** | **2023 г.** | **2024 г.** |
| обвинителни актове | 22% | 26% | **24%** |
| споразумения | 61% | 64% | **71%** |
| предложения по чл.78а НК | 17% | 10% | **5%** |

Относителният дял на видовете прокурорски актове, внесени в съда е показан на следващата диаграма.

Внесените в съда обвинителни актове са **258** (при 277 за 2023г. и 243 за 2022г. което показва тенденция за запазване на дела на същите от общия брой внесени в съда прокурорски актове – 24% (при 26% през 2023г. и 22% за 2022 г.)

С 7% е увеличен дела на изготвените и внесени споразумения, което е видно от данните, че през 2024г. са внесени **762** споразумения (при 687 за 2023г. и 671 за 2022г.), което представлява 71% (при 64% за 2023г. и 61% за 2022г.).

Внесени са **50** постановления с предложение за освобождаване от наказателна отговорност и за налагане на административно наказание по чл.78а от НК (при 102 за 2023г.; 182 за 2022г.) т.е. налице е тенденция за значително намаление по този показател.

Като цяло броят на споразуменията, както като абсолютно число в сравнение с предходните отчетни периоди, така и спрямо останалите прокурорски актове е с отчетлив превес. Тази констатация е свидетелство за това, че в района на ОП – Враца институтът на споразумението е доказано удачен процесуален инструмент за бърза и безпроблемна реализация на наказателна отговорност след съответната санкция на съдилищата, с помощта на който наказателното производство приключва в разумни срокове и това от своя страна способства, както за успешното постигане на целите на наказанието, така и за процесуална икономия във всичките й аспекти.

На съд са предадени общо **1130** лица (при 1121 за 2023г. и 1138 през 2022г.), т.е. няма съществено изменение с предходните две години.

 По внесените прокурорски актове в съда са образувани **1015** наказателни дела. В тях се включват и прокурорските актове, внесени в края на предходния отчетен период, по който съдебните производства са образувани през 2024г. Постановени са **1093** съдебни решения, като решенията по обвинителни актове са 267, по споразумения 776 и по предложения за освобождаване от наказателна отговорност – 50, като в проценти това е изразено в диаграмата.

Прокурорите в района на ОП – Враца са участвали в разглеждането на общо 1209 наказателни дела, по които са проведени 1498 съдебни заседания.

От съдилищата са разгледани и постановени 267съдебни решения по внесени обвинителни актове.

Осъдителни присъди са постановени по 108 наказателни дела, образувани по обвинителни актове при 115 за 2023г. и 101 за 2022г. В процентно отношение това е 40,4% (41% за 2023г. и 36% за 2022г.) от съдебните решения по внесени обвинителни актове.

Налице е тенденция на запазване на делата с постановени осъдителни и санкционни решения, като едва 1,3% са произнесените по обвинителните актове оправдателни присъди от съдебните решения, а върнати на прокуратурата са само 3%, което може да се отчете като реален положителен атестат за качеството в дейност на прокуратурата при осъществяване на нейната най-важна задача, а именно ефективно осъществяване на обвинителната теза в хода на съдебното следствие.

**Решения по внесените обвинителни актове**

Разгледаните и решени от съда предложения за споразумения в досъдебното производство, внесени по реда на чл.381–382 НПК за 2024 г. са 776 (при 686 за 2023г.; 670 за 2022г.), т.е. наблюдава се ръст спрямо предходните години. Запазва се дела на одобрените от съда споразумения – 98,3% от общия брой внесени в съда (при 98,7% за 2023г.; 99,4% за 2022г.).

По реда на чл. 375 НПК (освобождаване от наказателна отговорност с налагане на административно наказание) са разгледани 50 предложения, от които уважените са общо 45 или 90% (при 93,2% за 2023г.; 96,5% за 2022г.), т.е. запазва се устойчиво висок дял на уважените предложения.

С решение за освобождаване от наказателна отговорност с налагане на административно наказание по реда на чл.78а НК са приключени 5 дела, образувани по внесени обвинителни актове, което е 1,9% от съдебните решения по разгледаните обвинителни актове.

**Осъдителни и санкционни решения, осъдени и санкционирани лица**

През отчетния период са постановени 1048 осъдителни и санкционни съдебни решения, от които 998 осъдителни и 50 санкционни – по 78а от НК. Осъдителните и санкционни решения представляват 95,9% от общия брой решения на съда по внесените прокурорски актове, при 96,9% за 2022г. и 95,1% за 2022г., т.е. на едно много добро ниво и показател за ефективно упражняваната функция на ръководство и контрол от страна на прокурорите в хода на провежданите досъдебни производства, а също така и за ефективното отстояване на обвинителната теза в съдебната фаза на процеса.

С влязъл в сила съдебен акт са осъдени и санкционирани **1059** лица, като са наложени 1328 наказания.

Осъдените и санкционирани лица с влязъл в сила съдебен акт съставляват 98,8% от всички лица с влязъл в сила осъдителен/оправдателен съдебен акт през годината.

В 163 от случаите е наложено наказание „лишаване от свобода” ефективно; 464 са осъдени на лишаване от свобода, чието изпълнение е било отложено на основание чл. 66 НК; 111 лица са осъдени с налагане на пробационни мерки и 374 лица са с наложено наказание „глоба“.

Структурното разпределение на осъдените и оправдани лица за 2024 година, съобразно систематиката на НК:

|  |  |  |  |
| --- | --- | --- | --- |
| **Глави от НК** | **Лица с влезли в сила присъди** | **Общ брой наложени наказания** | **Оправдани лица с влезли в сила оправд. присъди** |
|
| **Глава втора Престъпления против личността** | 124 | 124 | 1 |
| **Глава третаПрестъпления против правата на гражданите** | 14 | 18 | 0 |
| **Глава четвъртаПрестъпления против брака и семейството** | 29 | 32 | 0 |
| **Глава пета Престъпления против собствеността** | 188 | 191 | 6 |
| **Глава шеста Престъпления против стопанството** | 77 | 84 | 0 |
| **Глава седма****Престъпления против финансовата, данъчната и осигурителната системи** | 1 | 1 | 0 |
| **Глава осма Престъпления против дейността на държавни органи, обществени организации и лица, изпълняващи публични функции**  | 59 | 77 | 1 |
| **Глава деветаДокументни престъпления** | 26 | 26 | 0 |
| **Глава десетаПрестъпления против реда и общественото спокойствие** | 25 | 25 | 0 |
| **Глава единадесетаОбщоопасни престъпления** | 516 | 750 | 5 |
| **ОБЩО** | **1059** | **1328** | **13** |

Структурата на осъдените/санкционираните лица по видове престъпления, е показана на следващата графика.

**Протести – въззивни, касационни.**

През 2024г. са подадени общо 14 протеста (15 протеста за 2023г., 25 протеста за 2022г.). От разгледаните през периода 13 протеста, уважените са 2 или 15,4% (при 25% за 2023г. и 31% за 2022г.).

Подадените въззивни протести срещу изцяло и частично оправдателни присъди са 11, като от разгледаните 10 протеста е уважен един.

Основната причина за неуважаване на изготвените протести е най-вече различната оценка на доказателствата от съдебните инстанции от една страна и прокуратурата от друга.

**2. Постановени оправдателни присъди и върнати от съда дела.**

**Върнати от съда дела**

През 2024г., Окръжен съд – Враца е върнал само едно досъдебно производство от общо внесени 52 броя дела в съда или относителен дял на върнатите от внесените в съда с прокурорски актове е 1,9%.

През 2023г., от ОС – Враца е било върнато също само едно досъдебно производство от общо внесени 63 броя дела в съда или относителен дял – 1,6%.

През 2022г., ОС – Враца е върнал 3 /три/ броя досъдебни производства от общо внесени 31 дела в съда или относителен дял на върнатите от внесените в съда с прокурорски актове по ДП - 9,6%.

 Минималният брой върнати дела през последните две отчетни години е много добър показател и сочи ангажираността на прокурорите в ОП-Враца за намаляване на този процент в сравнение с 2022г.

Върнатото от ОС Враца на ОП – Враца ДП през 2024г. не е с особен обществен интерес.

За Районна прокуратура Враца данните са както следва:

През отчетния период от съда са постановени 20 /двадесет/ решения за връщане на дела по внесени актове в съда на различни основания в НПК: 7 дела по обвинителен акт (едно дело срещу седем и едно срещу двама подсъдими) - 10 дела по споразумения (две дела с по две лица), от които 1 /един/ брой е върнато в нарушение на чл.381, ал.2 и 3 НПК, 3 /три/ дела по внесени предложения за налагане на административно наказание по чл.78а от НК. Констатира се незначителен спад в абсолютния брой на върнатите дела в сравнение с 2023г.

През 2023г. от съда са върнати 21 дела ( едно срещу две лица) - 9 бр. споразумения (едно дело с две лица), 5 /пет/ броя по внесени предложения за налагане на административно наказание по чл.78а от НК и 8 по обвинителен акт.

За 2022г. са върнати 14 дела - 3 неодобрени споразумения, 5 по внесени предложения за налагане на административно наказание по чл.78а от НК и 6 по обвинителен акт.

На следващата диаграма е показан относителният дял на върнатите от общо внесените в съда досъдебни производства.

Протести срещу разпореждания за прекратяване на съдебното производство и връщане делото на прокурора по реда на чл.249 ал.3 от НПК, са както следва:

За ОП Враца за 2024г. няма внасяни протести, а за Районна прокуратура Враца има 2 /два/ броя протести срещу разпореждане за връщане на делото на прокурора, които са разгледани и уважени.

**В заключение може да се каже, че в региона на Окръжна прокуратура – Враца за 2024г. от общо 1015 бр. образувани дела в съда по внесени прокурорски актове са върнати 12 бр., което съставлява 1,18% относителен дял /при 2,05% за 2023г. и 0,83% за 2022г./**

Анализирайки горепосочените числа, се налагат няколко извода:

Съпоставяйки дяловия процент на върнати дела в Окръжна прокуратура – Враца - за 2022г. - 9,6% за 2023г. - 1,6% и за 2024г. – 1,9% се очертава тенденция за много нисък брой на върнати дела /само по едно за 2024г. и 2023г./, като едновременно с това се запазва увеличения брой на внесените обвинителни актове в съда, спрямо 2022г.

За РП Враца и териториалните отделения е налице идентичен брой на върнатите дела в сравнение с 2023г., като отново преимуществено се касае за неодобрени от съда споразумения. В тази връзка прокурорите следва да обръщат внимание на внасяните в съда споразумения, като се избягва подценяването при прилагане на посочения институт. Допълнително следва да отделят повече време и усилия при изготвяне на актове за съд, с повишено внимание да следят за условията по чл. 78а НК и по прецизно да формулират обвиненията с обвинителните актове.

**Постановени оправдателни присъди**

През 2024г. и 2023г., в ОП – Враца няма постановени и влезли в сила оправдателни присъди.

През 2022г. в ОП – Враца също няма постановени оправдателни присъди, има една влязла в сила оправдателна присъда, постановена през предходен период.

За РП Враца и териториалните отделения данните са следните :

През 2024г. са постановени общо 16 оправдателни съдебни акта, като са оправдани 19 лица. По други 2 дела, с частично оправдателен акт са били оправдани 2 лица.

За периода, в сила са влезли оправдателни актове по общо 10 дела срещу 11 лица. В сила са влезли и двете частично оправдателни присъди.

През 2023г., в сила са влезли оправдателни актове по общо 12 дела срещу 14 лица, при 5 дела срещу 5 лица за 2022 г.

Броят на оправданите лица с влезли в законна сила присъди и решения е 13 или относителния им дял спрямо всички осъдени и санкционирани лица е 1,2 % (при 1,4 % за 2023 г. ), което остава много добър показател.

Cъотнесено към общия брой прокурорски актове внесени в съда, процентното съотношение на влезлите в сила оправдателните присъди и решения е 1,03% - при 1,18% за 2023г., което продължава да е изключително добър показател.

 За отчетния период няма оправдани лица по дела от особен обществен интерес.

 Следва графично изображение на относителния дял на оправданите лица от всички лица с влязъл в сила съдебен акт.

**За 2024 г. от общо осъдените и санкционирани с влязъл в сила съдебен акт лица за окръг Враца – 1059 бр., оправданите лица са 13 бр., което съставлява относителен дял от 1,23% при относителен дял 1,28% за 2023г. и 1,44% за 2022г.**

За отчетния период, както и за предходния отчетен период за Окръжна прокуратура – Враца няма влязла в сила оправдателна присъда, като през 2022г. има една, влязла в сила, но постановена през предишен период. С това се затвърждава тенденция за липса на такива актове и показва отлично качество и обоснованост на изготвените прокурорски актове от прокурорите при ОП-Враца.

За РП – Враца и териториалните отделения е видно, че за отчетния период е налице лек спад в броя на оправдателните актове и оправданите лица поради неправилно квалифициране на деянието с обвинителния акт, което е добър показател. В част от случаите към прокурорската работа не следва да се отправя укор, т.к. до оправдаване се е стигнало заради новосъбрани доказателства на съдебното следствие или заради различен прочит на доказателствата, некомпрометиращ формулираната обвинителна теза.

Отново следва да се отчете, че със случаите на противоречива съдебна практика ще трябва да се запознаят всички прокурори от района за съобразяване с практиката на отделните съдилища в района. Усилията на прокурорите в района на Окръжна прокуратура – Враца ще продължат в посока подобряване качеството на изготвените от тях актове.

**3. Гражданско-съдебен надзор.**

През изминалата 2024 година, както и предходните такива, дейността на прокуратурите от Врачанския регион по гражданско – съдебния надзор се изразяваше в изготвяне и предявяване на граждански искове и в участия в съдебни заседания по граждански дела. Работата в тази насока се осъществява съгласно действащите в страната граждански закони, приложимите норми на международното законодателство и съответните указания на горестоящите прокуратури.

През 2024 година прокурорите от Окръжна прокуратура – град Враца и Районна прокуратура – град Враца са предявили общо 4 /четири/ иска по СК, ГПК, ТЗ и други закони / при 5 броя за 2023 г.; 6 броя за 2022г.; 12 броя за 2021 г, 10 броя през 2020 г., 7 броя за 2019г./.

Разгледани от съда са 2 броя искове и 2 броя са уважени.

Прокурорите от Врачански съдебен регион са участвали общо в 332 съдебни заседания по 255 граждански дела /през 2023 са участвали в 172 съд.заседания по 141 дела, през 2022 са участвали в 134 съд. заседания по 119 дела, през 2021 са участвали в 246 съд. заседания по 202 дела; през 2020 година участието е било в 172 съд. заседания по 158 дела, през 2019 година участието е било в 279 съд. заседания по 233 дела/.

Прокурорите се отнасят с нужната отговорност, като прилагат необходимите писмени доказателства и правят обосновани искания за допускане на гласни и други такива.

През 2024г., прокуратурите от региона са изготвили общо 239 бр. уведомления до КПКОНПИ / при 308 за 2023г., при 194 за 2022г., 225 за 2021г.; 181 бр. за 2020г., 90 бр. за 2019г./.

Следва да се отчете, че прокурорите са изпълнявали отговорно задълженията си за уведомяване на КПКОНПИ, но продължава практиката да не се получава винаги обратна информация от страна на Комисията за образуваните производства по изпратените уведомления.

Срещу Прокуратурата на Република България са постановени 9 броя влезли в законна сила решения по 9 /девет/ дела по ЗОДОВ, всичките първоинстанционни. През 2023г., прокуратурата е осъдена по 8 броя дела, през 2022 г. прокуратурата е осъдена отново по 9 броя дела, през 2021 г. – по 10 бр.дела, през 2020г. – по 3 бр. дела, а през 2019 г. – по 11 бр. дела.

През годината са депозирани 5 бр. въззивни жалби /4 броя от ОП Враца и 1 брой от РП Враца/.

Не са изготвяни касационни жалби.

Активността на прокурорите по гражданско-съдебния надзор е отлична.

## 4. Осъдителни решения срещу Прокуратурата на Република България на основание Закона за отговорността на държавата и общините за вреди. Изпълнение на индивидуални и общи мерки във връзка с решенията на Европейския съд по правата на човека по дела срещу България.

През отчетната 2024г., прокурорите от региона са взели активно участие в производствата по ЗОДОВ. Прокурорите от ОП – Враца, са участвали като контролираща страна на основание чл.1 от ЗОДОВ, а по чл.2 и член 2б от ЗОДОВ – като ответници и двете прокуратури /ОП-Враца и РП- Враца/.

Срещу Прокуратурата на Република България са постановени **8** влезли в сила решения: 4 броя – на РС – Враца, 1 брой – на РС – Мездра и 3 броя – на Окръжен съд – Враца.

Осем лица са осъдили Прокуратурата на Република България.

Дейността на прокурорите по тези дела се изразява в активното им участие в съдебните заседания, оспорване на исковете по основание и размер, изготвяне на обосновани писмени отговори по реда на чл.131 ГПК.

Разпределението на делата с оглед правното им основание е:

по чл.2, ал.1, т.3, пр. 1 от ЗОДОВ – 4 броя,

по чл.2, ал.1, т.3, пр. 2 от ЗОДОВ – 4 броя.

Общият размер на присъдените обезщетения по влезлите в сила решения възлиза на сумата от 41 037,89 лв. / при 80 143 лв. за 2023г., 38 395 лв. за 2022 г., 44 344 лв. за 2021 г., 30 159 лв. за 2020г.; 74 950лв. за 2019г./.

За делата по ЗОДОВ се водят писмени досиета.

От анализа на съдебната практика на Европейския съд по правата на човека е видно, че най-много осъдителни решения срещу Република България са за забавено правосъдие.

Изводи: Следва да се повдигат обвинения за извършени престъпления от общ характер след събиране на убедителни доказателства, подкрепящи обвинителната теза. Срокът на досъдебните производства да е по-кратък.

Следва да се разпитват обвиняеми и свидетели пред съдия от съответния първоинстанционен съд, за да се обезпечат доказателствата. Проблемът при тези дела е, че с влизане в сила на оправдателна присъда или постановление за прекратяване на наказателно производство, исковете по ЗОДОВ се явяват основателни.

**5. Изпълнение на наказанията и другите принудителни мерки**

Една от приоритетните цели в дейността на прокуратурата е своевременното и законосъобразно изпълнение на наказанията и другите принудителни мерки.

За изпълнението на тези цели е необходимо засилен контрол върху дейността по привеждане в изпълнение на присъдите, надзора в местата за лишаване от свобода и стриктното прилагане на институтите на условното предсрочно освобождаване и прекъсване на изпълнението на наказанията.

За отчетната 2024г. надзора на прокуратурата за изпълнение на наказанията и другите принудителни мерки се е осъществявал в съответствие с разпоредбите на НПК, ЗИНЗС, ППЗИНЗС и „Указание за дейността на прокуратурата по надзор върху изпълнение на наказанията и другите принудителни мерки“, регламентиращо дейността на прокуратурата в тази насока.

**Привеждане на присъдите в изпълнение**

Крайната фаза на реализиране на наказателната репресия е привеждане в изпълнение на влезлите в сила съдебни актове, с наложени наказания и съответно – тяхното изтърпяване. Ролята на прокуратурата в тази фаза е ключова. От една страна тя е натоварена със задължението да е „посредник“ на постановения съдебен акт между съда и специализираните органи по изпълнение на наказанията, а от друга – да осъществява надзор за законност при изпълнение на наказанията.

През 2024г., в прокуратурите в региона са получени за привеждане в изпълнение влезли в сила съдебни актове – присъди, споразумения и определения с постановени наказания по НК – общо **485 акта** /при 598 за 2023г. и 637 акта за 2022г./. Намален е абсолютния брой на получените за изпълнение съдебни актове в сравнение с миналия отчетен период с 18.9%.

От получените през 2024 год. съдебни акта с наложени наказания са приведени в изпълнение 479 акта. Неприведени в изпълнение са само 6 /шест/ броя, поради образувани производства за групиране на наказанията. За сравнение, през 2023г. в прокуратурите в региона са изпълнили 585 броя съдебни акта – присъди и споразумения, а за 2022 г. този брой е бил 628 бр., от получени за привеждане в изпълнение влезли в сила съдебни актове присъди, споразумения и определения с постановени наказания по НК. Намалението на броя на приведените в изпълнение присъди се дължи на по-малкия брой получени присъди.

|  |  |  |  |
| --- | --- | --- | --- |
|  | 2022 г.  | 2023 г. | **2024г.** |
| Присъди и споразумения, получени за изпълнение (по лица) и останали от предходния период  | 637 | 598 | **485** |
| Приведени присъди в изпълнение | 628 | 585 | **479** |
| Останали неприведени присъди в изпълнение |  9 |  12 |  **6** |

Дейността на прокуратурата по привеждането в изпълнение на съдебните актове с наложени наказания за 2024 год. по прокуратури е както следва:

|  |  |  |  |
| --- | --- | --- | --- |
| Прокуратура | Присъди и споразумения, получени за изпълнение | Приведени присъди в изпълнение | Останали неприведени присъди в изпълнение(по лица) |
| ОП ВРАЦА |  34 |  32 | 2 |
| РП ВРАЦА | 451 | 447 | 4 |
| **Общо за района на ОП Враца** | **485** | **479** | **6** |

Няма присъди с отложено начало на изпълнение на основание чл.415 от НПК.

От наложените присъди: 163 лица са с наказание „лишаване от свобода”, 105 лица са с наказание „пробация”, 25 лица са били с наказание „обществено порицание”, а 191 лица с наказание „лишаване от права”.

За сравнение с предходните периоди:

|  |  |  |  |
| --- | --- | --- | --- |
|   | 2022г. | 2023 г. | **2024 г.** |
| лишаване от свобода | 177 | 167 | **163** |
| пробация | 178 | 142 | **105** |
| лишаване от права | 264 | 258 | **191** |
| обществено порицание |  37 |  34 | **25** |

Сравнението на абсолютните цифри и процентните съотношения за тригодишния период позволява да се направят следните изводи, касаещи работата на прокуратурата по изпълнението на съдебните актове:

Намален е броят на съдебните актове с наложено и приведено в изпълнение наказание “лишаване от свобода“ спрямо предходната година с 2,4%. По-значително е намалението на получените съдебни актове с наложено наказание „пробация“ с около 26% и на наложените наказания „лишаване от права“ с 26%. Запазена е положителната тенденция за подобряване на дейността на прокуратурата по привеждането на получените съдебни актове с наложени наказания в изпълнение.

Запазва се високият процент на приведените за изпълнение присъди – 98.8% за целия период, като неприведените в изпълнение са по обективни причини – необходимост от групиране и наличие на образувани за целта съдебни производства.

За 2024г., прокурорите от района на Окръжна прокуратура – гр.Враца са участвали в 375 производства във връзка с изпълнение на наказанията, по които са проведени 423 съдебни заседания.

От анализа на резултатите може да се направи извода, че е установена като трайна практика бързината при привеждането на присъдите в изпълнение – не е налице случай на привеждане в изпълнение на наложено наказание извън тридневния срок, като почти всички присъди са изпълнени незабавно.

**Контрол по изпълнението на присъдите**

Реално приведени в изпълнение присъди / с получени потвърждение за начало на изпълнението/ за 2024 г. са общо 428 бр. присъди (526 бр. за 2023г.; 593 за 2022г.).

С цел ефективно изпълнение на присъдите, продължава ежемесечно да се извършва проверка и се изисква периодично информация от ОЗ „Охрана“ при МП и ОД на МВР за привеждането в изпълнение на присъдите.

В края на 2024год. има само 5 /пет/ незадържани лица от органите на МВР и ГД “Съдебна охрана” МП по присъда, с постановено през периода наказание лишаване от свобода, за което е установено, че се намират в чужбина и са с издадена ЕЗА.

С цел недопускане отклоняване на осъдените лица от изтърпяването на наказанието, са предприети необходимите мерки, като по всички присъди с наложено наказание „Лишаване от свобода”, своевременно се изготвят предложения на основание чл. 145, ал.1, т.5 и т.6, ал.2 и 4 от Закона за съдебната власт до Директора на ОДМВР-Враца, относно упражняване на делегираните правомощия със Заповед № Із-1903/21.10.2009 г. на Министъра на вътрешните работи и по чл.78 от Закона за българските лични документи. На осъдените лица с влязла в сила присъда „лишаване от свобода“ се налага принудителна административна мярка – „Забрана за напускане на страната“, а след приключване изпълнението на наказанието незабавно се сезира компетентният орган за снемане на същата.

През отчетния период са внесени общо 134 предложения по реда на чл. 306 от НПК, от които 43 броя не са разгледани към края на годината, 89 броя са уважени от съда и 2 /две/ предложения не са уважени от съда. През 2023г. са били внесени общо 123 предложения по реда на чл. 306 от НПК, от които 32 броя не са разгледани към края на годината, 90 броя са уважени от съда и 1 брой предложение не е уважено от съда. През 2022г. са били внесени 121 предложения, като 25 броя не са били разгледани, 94 броя са уважени и 2 броя не са били уважени.

Изведено от горните данни е видно, че се запазва броя на внесените предложения по реда на чл. 306 от НПК, в сравнение с предходната година. При привеждане на присъдите в изпълнение, прокурорът, отговарящ за съответния надзор е прецизирал и зачел всички задържания, когато съдът не го е направил. Наблюдават се случаи от страна на съда за несвоевременно произнасяне по чл.25, ал.1 от НК, поради липсата на достатъчни данни за изтърпените наказания, влизащи в съвкупността, което е довело до внасяне на повече искания за пълно и цялостно групиране на наказанията по реда на чл.306 от НПК.

Тенденцията и стремежът на наблюдаващите прокурори е определянето на общото наказание да се извършва едновременно с постановяване на присъдата, а не в отделно производство след влизането й в сила с оглед процесуална икономия. За целта е указано на разследващите органи още в досъдебната фаза на процеса да събират пълни данни от ГД „ИН“ – София, за изтърпените наказания от лицата. Стриктно се спазва изискването при привеждане на присъдите в изпълнение да се проверява, налице ли са основания за групиране на наказанията с други присъди и ако са налице, изпълнението им да започне след произнасянето на съда. Не са констатирани незаконосъобразно приведени в изпълнение присъди или допускане на „надлежаване“.

**Дейност по надзор за законност в местата за задържане и за изтърпяване на наказанията „лишаване от свобода“, „доживотен затвор” и „пробация”.**

През 2024г., в изпълнение на „Указание за дейността на прокуратурата по надзор върху изпълнение на наказанията и другите принудителни мерки“, прокурорите са извършвали посещения в Затвора – Враца. Целта на тези проверки е контрол върху дейността на съответните длъжностни лица за точното прилагане на закона при осъществяване на тяхната дейност по изпълнението на наказанията, включително и лични срещи с лишени от свобода и лица с мярка за неотклонение “Задържане под стража”.

През 2024 год., общият брой на проверките в местата за лишаване от свобода е 22 /двадесет и два/ броя. За ОП – Враца са 10 броя, от които 3 броя планови и 7 броя тематични, за РП-Враца тези проверки са 12 броя.

В РС„ИН“ – гр.Враца – през годината са извършени 2 /две/ проверки от прокурор от ОП-Враца, касаеща цялостната дейност на институцията във връзка с изпълнение на наказанията за едногодишен период. Прокурори от РП-Враца са участвали през годината в 59 бр. пробационни съвети. От докладите за извършените проверки е видно, че не са констатирани нарушения от администрацията на Затвора – Враца и РС„ИН“ – Враца.

**Принудителни мерки**

През отчетния период, броя на преписките, касаещи прилагането на принудителни медицински мерки по Закона за здравето /ЗЗ/ са 182 броя. През 2023г., техният брой е бил 101, а за 2022г. са 174 броя. От образуваните 182 бр. преписки, 172 са новообразувани, като внесените от прокурора в съдилищата предложения за настаняване на задължително лечение на лица са 58 броя. Остава висок дела на случаите, в които делото се образува по реда на чл.154, ал.3 от Закона за здравето по искане на ръководителя на лечебното заведение. От разгледаните от съда 56 дела с правно основание чл.155 и сл. от ЗЗ, 26 предложения за налагане на принудителни медицински мерки са уважени, 23 са прекратени. Прокурорите са взели участие в 178 бр. съдебни заседания по предложения и искания за налагане на принудителни мерки.

**III. ДЕЙНОСТ ПО ИЗПЪЛНЕНИЕ НА ПРЕПОРЪКИТЕ В РАМКИТЕ НА ВЪРХОВЕНСТВОТО НА ЗАКОНА. НАКАЗАТЕЛНИ ПРОИЗВОДСТВА ОБРАЗУВАНИ ЗА НЯКОИ КАТЕГОРИИ ТЕЖКИ ПРЕСТЪПЛЕНИЯ И ТАКИВА ОТ ОСОБЕН ОБЩЕСТВЕН ИНТЕРЕС.**

**Досъдебни производства, образувани за някои категории тежки престъпления и такива от обществен интерес**.

Тези дела са свързани с организирана престъпност, незаконен трафик на хора и наркотици, изпиране на пари, корупция, данъчни престъпления, подправяне на парични знаци и платежни инструменти, злоупотреби със средства от фондове на ЕС. През периода са наблюдавани 514 бр. ДП от този вид, което представлява 9,22 % от общия брой наблюдавани ДП. Налице е тенденция на относително запазване, при лек спад на наблюдаваните дела в тази категория, в сравнение с 2023 г.

|  |  |  |  |
| --- | --- | --- | --- |
| **Показатели** |  |  |  |
| 2022 г. | 2023г. | **2024** |
| Наблюдавани ДП | 502 | 545 | **514** |
| Новообразувани ДП | 268 | 262 | **265** |
| Решени ДП | 309 | 351 | **337** |
| Спрени ДП | 47 | 47 | **35** |
| Прекратени ДП | 124 | 151 | **130** |
| Прокурорски актове, внесени в съда | 121 | 128 | **159** |
| Предадени на съд лица | 123 | 136 | **176** |
| Върнати от съда дела на прокуратурата | 1 | 1 | **1** |
| Осъдени лица с влязъл в сила съдебен акт | 117 | 135 | **148** |
| Оправдани лица с влязъл в сила съдебен акт | 0 | 3 | **2** |

 Броят на наблюдаваните и решени ДП, образувани за посочените категории тежки престъпления и съставляващите особен обществен интерес е отразен на следващата графика.

Относителният дял на внесените в съда прокурорски актове, спрямо решените производства, съставлява 47,2%, като това съотношение през 2023г. е било 36,4%, което сочи увеличаване на посочения показател.

***Организирана престъпност***

Както вече е отбелязвано, след настъпилите законодателни промени, съобразно § 43 и § 48 от преходните и заключителните разпоредби на ЗИДЗСВ /обн. ДВ, бр. 32 от 2022г., в сила от 27.07.2022 г./ и закриването на специализираните структури, неприключените досъдебни производства, касаещи организирана престъпна дейност на територията на съдебния ни район, висящи пред специализираната прокуратура, са изпратени по компетентност на Окръжна прокуратура Враца.

През 2024 г., в Окръжна прокуратура - Враца са наблюдавани общо 12 броя досъдебни производства от тази категория, при 11 броя за предходната 2023 г., като новообразуваните са 3 бр. Прекратено е 1 /едно/ ДП. Внесените в съда прокурорски актове са 8, с общо 22 лица по тях. В тази насока се бележи завишение, при паралел с предходния период на 2023 г., когато съда не е сезиран с такива дела. Осъдените с влязъл в сила съдебен акт са 6 бр. лица.

|  |  |  |  |
| --- | --- | --- | --- |
| **Показатели** |  |  |  |
| 2022г. | 2023г. | **2024** |
| Наблюдавани ДП | 11 | 11 | **12** |
| Новообразувани ДП | 1 | 2 | **3** |
| Решени ДП | 5 | 2 | **6** |
| Спрени ДП | 1 | 0 | **1** |
| Прекратени ДП | 0 | 2 | **1** |
| Прокурорски актове, внесени в съда | 3 | 0 | **8** |
| Предадени на съд лица | 3 | 0 | **22** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 3 | 0 | **6** |
| Оправдани лица с влязъл в сила съдебен акт | 0 | 0 | **0** |

***Корупционни престъпления***

|  |  |  |  |
| --- | --- | --- | --- |
| **Показатели** | 2022г. | 2023г. | **2024** |
| Наблюдавани ДП | 57 | 66 | **53** |
| Новообразувани ДП | 25 | 30 | **17** |
| Решени ДП | 27 | 35 | **37** |
| Спрени ДП | 4 | 2 | **3** |
| Прекратени ДП | 17 | 24 | **26** |
| Прокурорски актове, внесени в съда | 3 | 2 | **7** |
| Предадени на съд лица | 3 | 2 | **8** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 1 | 4 | **7** |
| Оправдани лица с влязъл в сила съдебен акт | 0 | 2 | **0** |

През м. март 2014 г., в изпълнение на Пакета от мерки, е въведен и оттогава, намира приложение Единният каталог на корупционните престъпления, съобразно Заповед № ЛС - 726 от 18.03.2014 г. на Главния прокурор. Каталогът е структуриран в три групи, като са съобразени съществуващите дефиниции за корупция в международни актове и породените от тях задължения за Р България.

**Първата група** включва същинските корупционни престъпления, кореспондиращи с определението по Гражданската конвенция против корупцията и неподлежащите на резерви задължения за инкриминиране по Наказателната конвенция против корупцията.

От тази група в района на ОП-Враца са наблюдавани 5 /пет/ броя досъдебни производства, като 1 /едно/ е внесено в съда.

**Втората група** включва състави, свързани с по-широкото понятие за корупция, които се отнасят до незаконни действия на длъжностни лица, с вероятен мотив корупционно въздействие от външни фактори и чужд интерес.

От наблюдаваните 25 броя ДП за престъпления на длъжностни лица с вероятен корупционен мотив, са решени 18 броя, като 1 /едно/ е внесено в съда, съответно е постановен влязъл в сила осъдителен съдебен акт.

**Третата група** включва състави, инкриминиращи поведение на длъжностни и други лица, неповлияни непременно от външни фактори или чужд интерес, но съставляващи по същество злоупотреба със служебно положение.

 От наблюдаваните 23 броя ДП от тази група са решени 15 бр., като 11 от тях са прекратени. За отчетния период има 4 осъдени лица с влязъл в сила съдебен акт.

 При анализа на така изнесените данни, се налага извод за намаляване броя на наблюдаваните дела за корупционни престъпления - 53 бр. за отчетния период спрямо 66 бр. за 2023г. Новообразуваните през 2024г. са 17 бр., при 30 броя за 2023г.Решените такива са 37 броя, при 35 през 2023г.

В Окръжна прокуратура - гр.Враца е създадена организация за ефективен контрол на дейността на Районна прокуратура Враца и териториални отделения в района, при разследванията на дела от разискваната категория. Извършват се периодични проверки, свързани с прекомерно продължили разследвания, неоснователно спрени досъдебни производства, по такива, по които не са извършени всички необходими и възможни процесуално-следствени действия, с оглед тяхното законосъобразно и ефективно приключване.

 Засилен е контролът върху дейността на разследващите органи, като се изискват периодични доклади за хода на разследванията, с цел по-пълноценно осъществяване правомощията на наблюдаващия прокурор и завишаване качеството на съвместната работа с разследващите. Стремежът е да се осъществява реален и ефикасен надзор върху разследването по такива производства, като не се допуска удължаване на срока, поради бездействие или мудност на разследващия орган и/или на вещи лица.

***Изпиране на пари***

|  |  |  |  |
| --- | --- | --- | --- |
| **Показатели** |  |  |  |
| 2022г.  | 2023г. | **2024** |
| Наблюдавани ДП | 1 | 1 | **1** |
| Новообразувани ДП | 1 | 0 | **0** |
| Решени ДП | 0 | 0 | **0** |
| Спрени ДП | 0 | 0 | **0** |
| Прекратени ДП | 0 | 0 | **0** |
| Прокурорски актове, внесени в съда | 0 | 0 | **0** |
| Предадени на съд лица | 0 | 0 | **0** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 0 | 0 | **0** |
| Оправдани лица с влязъл в сила съдебен акт | 0 | 0 | **0** |

През 2024 година в Окръжна прокуратура - Враца е осъществявала надзор върху 1 /едно/ ДП за пране на пари, останало от предходен период.

***Престъпления с предмет - имущество и/или средства от фондове, принадлежащи на ЕС или предоставени от ЕС на българската държава***

|  |  |  |  |
| --- | --- | --- | --- |
| **Показатели** | 2022г. | 2023г. | **2024** |
| Наблюдавани ДП | 6 | 3 | **4** |
| Новообразувани ДП | 0 | 1 | **1** |
| Решени ДП | 4 | 1 | **1** |
| Спрени ДП | 1 | 0 | **0** |
| Прекратени ДП | 2 | 1 | **1** |
| Прокурорски актове, внесени в съда | 0 | 0 | **0** |
| Предадени на съд лица | 0 | 0 | **0** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 0 | 0 | **0** |
| Оправдани лица с влязъл в сила съд. акт | 0 | 0 | **0** |

През изминалата година в ОП Враца са наблюдавани общо 4 бр. досъдебни производства от разискваните такива, при 3 бр.за 2023г.

***Престъпления, свързани с изготвяне, прокарване в обращение и използване на неистински и преправени парични знаци и платежни инструменти***

|  |  |  |  |
| --- | --- | --- | --- |
| **Показатели** |  |  |  |
| 2022 г. | 2023г. | **2024** |
| Наблюдавани ДП | 56 | 71 | **65** |
| Новообразувани ДП | 26 | 22 | **32** |
| Решени ДП | 33 | 54 | **40** |
| Спрени ДП | 19 | 23 | **11** |
| Прекратени ДП | 7 | 22 | **23** |
| Прокурорски актове, внесени в съда | 6 | 9 | **6** |
| Предадени на съд лица | 6 | 11 | **6** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 10 | 11 | **6** |
| Оправдани лица с влязъл в сила съдебен акт | 0 | 0 | **0** |

През отчетната 2024 г., броят на наблюдаваните ДП от разглежданата категория е 65, т.е. констатира се леко намаление спрямо 2023 година, когато са били 71 броя.

Общо решените досъдебни производства са 40 бр., като 11 от тях са спрени, 23 бр. са прекратени, а 6 са внесени в съда. Осъдени с влязъл в сила съдебен акт през 2024 г. са 6 лица. Няма оправдани.

 Както и в предходните години е констатирано, при престъпленията по чл.244 НК проблем съставлява установяването и доказването на деянията от субективна страна, а при тези по чл.249 НК - необходимостта от назначаването на специализирани експертизи: видеотехнически и лицево-идентификационни, извършвани в НИК-МВР, което на практика се явява основна причина за забавяне на разследването.

***Данъчни престъпления***

|  |  |  |  |
| --- | --- | --- | --- |
| Показатели | 2022г.  | 2023г. | **2024** |
| Наблюдавани ДП | 79 | 83 | **61** |
| Новообразувани ДП | 34 | 31 | **21** |
| Решени ДП | 37 | 55 | **43** |
| Спрени ДП | 6 | 7 | **7** |
| Прекратени ДП | 22 | 29 | **27** |
| Прокурорски актове, внесени в съда | 7 | 19 | **10** |
| Предадени на съд лица | 7 | 18 | **10** |
| Върнати от съда дела на прокуратурата | 1 | 0 | **0** |
| Осъдени лица с влязъл в сила съдебен акт | 9 | 18 | **9** |
| Оправдани лица с влязъл в сила съдебен акт | 0 | 0 | **0** |
|  |  |  |  |

При отчитане на делата, касаещи данъчни престъпления, е взето предвид писмо № 12470/2017 г. на отдел „Аналитичен“ при ВКП.

 През 2024 г., прокурорите са наблюдавали общо 61 бр. производства за данъчни престъпления, при 83 бр. за 2023 год. и съответно 79 бр. през 2022г., като новообразуваните за 2024 г. са 21 бр., а през 2023 г. са 31 броя.

Посочените данни дават основание да се отчете намаление в общия брой наблюдавани дела, съответно на решените през отчетния период 43 бр. ДП, при 55 бр. за 2023 г., както и на внесените в съда - 10 бр., при 19 броя за 2023 г. Няма върнато дело от тази категория, както и оправдани лица. Прекратените досъдебни производства са 27 бр.

Делът на внесените в съда дела от общо решените е 23,3%. Този дял е относително нисък, но следва да се съобрази и отчете сериозната правна и фактическа сложност на тези производства, значителния им обем, необходимостта от специални знания, на фона на съществуващата динамика на данъчното законодателство, продължителността и обема на извършваните експертизи - икономическа, счетоводна, техническа, банкова, графическа, компютърна и др., в зависимост от конкретната фактология. Продължава тенденцията най-често досъдебните производства за данъчни престъпления да се образуват при наличие на хипотезата на чл.208, ал. 1, т. 1 НПК - съобщение до органите на досъдебното производство, направено от НАП или от органите на МВР.

 Важно е да се отбележи, че често пъти материалите, постъпващи по сигнал от НАП или МВР не съдържат в пълнота необходимите документи, събрани в хода на ревизионното производство по ДОПК, или по време на проверката, извършена от органите на МВР, въз основа на които може да се изградят обосновани изводи за извършени престъпления против данъчната система. В тази връзка ангажирането на обоснована и юридически издържана преценка се затруднява обективно, което налага да се изискват допълнителни материали, чрез допълнителна проверка, с редуциран срок по чл.145 ЗСВ, при която относимите материали да бъдат приобщени, което да осигури възможност на прокурора да вземе решение при наличие на максимални данни, сочещи или изключващи извършването на престъпление против данъчната система.

 Освен това, в мнозинството от случаите, по които се провежда разследване, първичните счетоводни документи липсват и е невъзможно да се представят, тъй като търговските субекти са били преобразувани, пререгистрирани по време на проверките, документите са ”предадени” на новия собственик, но реално са укрити или унищожени, и съответно липсват. Това създава сериозни затруднения при разследването, с оглед изследване на стоковия поток и установяване механизма на извършване на престъплението.

Като проблем, който следва да се очертае, обективно съществуващ и в други съдебни райони е качеството на счетоводните експертизи, които в преобладаващата си част дословно приповторят констатациите на данъчната администрация.

***Дела, образувани за незаконен трафик на наркотични вещества и контрабанда.***

|  |  |  |  |
| --- | --- | --- | --- |
| **Показатели** |  |  |  |
| 2022г. | 2023г. | **2024** |
| Наблюдавани ДП | 281 | 294 | **300** |
| Новообразувани ДП | 179 | 171 | **186** |
| Решени ДП | 195 | 196 | **198** |
| Спрени ДП | 15 | 14 | **13** |
| Прекратени ДП | 71 | 67 | **43** |
| Прокурорски актове, внесени в съда | 101 | 98 | **125** |
| Предадени на съд лица | 103 | 105 | **126** |
| Върнати от съда дела на прокуратурата | 0 | 1 | **1** |
| Осъдени лица с влязъл в сила съдебен акт | 93 | 101 | **117** |
| Оправдани лица с влязъл в сила съдебен акт | 0 | 1 | **2** |

Статистическите данни сочат слабо повишаване в броя на наблюдаваните общо 300 броя ДП от посочената категория, спрямо 294 броя за предходната 2023г. Броят на решените от прокурор ДП е 198 бр., а на внесените в съда дела е 125 бр. Осъдени са 117 броя лица.

По отношение този вид ДП отново трябва отново да отчетем традиционно доброто взаимодействие между наблюдаващите прокурори и разследващите органи. Идентични и сходни са изискванията и препоръките, които и предишните години сме отправяли към органите на МВР, относно установяването по необходимия ред на съответно инкриминирано поведение по чл.354а и сл.НК, направата задълбочена преценка относно хипотезите по ал.1 и по ал.3 НК, съобразно количеството на намерените субстанции, както и при отчитане други обективни дадености и находки, както и стриктно спазване правилата на НПК.

 ***Незаконен трафик на хора***

|  |  |  |  |
| --- | --- | --- | --- |
| Показатели | 2022г. | 2023г. | **2024** |
| Наблюдавани ДП | 11 | 16 | **18** |
| Новообразувани ДП | 2 | 5 | **5** |
| Решени ДП | 8 | 8 | **12** |
| Спрени ДП | 1 | 1 | **0** |
| Прекратени ДП | 5 | 6 | **9** |
| Прокурорски актове, внесени в съда | 1 | 0 | **3** |
| Предадени на съд лица | 1 | 0 | **4** |
| Върнати от съда дела на прокуратурата | 0 | 0 | **0** |
| Осъдени лица с влязъл в сила съдебен акт | 1 | 1 | **3** |
| Оправдани лица с влязъл в сила съдебен акт | 0 | 0 | **0** |

През изминалата година в съдебния ни район са наблюдавани общо 18 бр. ДП за незаконен трафик на хора, при 16 бр. за 2023 г. и 11 бр. за 2022 г. Новообразуваните такива са 5 броя ДП. Решени са 12 досъдебни производства, при 8 за 2023г. Спрени няма, 9 броя са прекратени, а 3 внесени в съда. Осъдени лица с влязъл в сила съдебен акт са 3 броя лица.

Разследването на тези дела се отличава с по-голяма продължителност, която е продиктувана както от фактологичната им и правна сложност, така и от забава при изпълнението молби за международна правна помощ и ЕЗР.

***Досъдебни производства, образувани за престъпления, извършени от непълнолетни лица***

Дейността на прокуратурата по делата, водени срещу непълнолетни, през отчетния период е осъществявана, съобразно изискванията, установени в специалните норми на НК, особените правила на НПК, разпоредби на ЗБППМН и всички останали нормативни актове, имащи отношение към тази категория лица.

|  |  |  |  |
| --- | --- | --- | --- |
| **Показатели** | 2022 г. | 2023г. | **2024г.** |
| Наблюдавани ДП | 96 | 68 | **85** |
| Образувани ДП | 16 | 27 | **46** |
| Решени ДП | 86 | 63 | **77** |
| Прокурорски актове внесени в съда | 44 | 35 | **48** |
| Предадени на съд лица | 50 | 40 | **48** |
| Осъдени лица с влязла в сила присъда | 49 | 38 | **46** |
| Оправдани лица | 0 | 0 | **0** |

През годината са наблюдавани общо 85 бр. досъдебни производства, а през 2023 г. те са били 68 бр., което бележи значително повишение. Новообразувани през периода са 46 производства, при 27 бр.за 2023 год. Решени са 77 бр.

 От представените данни може да се направи извод за леко повишаване в нивата на непълнолетната престъпност през 2024г., сравнено с предходната 2023г.

През отчетния период се констатира увеличаване броя на внесените в съда прокурорски актове срещу непълнолетни лица - 48 бр. /през 2023г. те са били 35, а през 2022 год. - 44 бр./. Внесените обвинителни актове са 14 бр., споразуменията - 33 бр. Налице е и 1 бр. внесено предложение по чл.78а НК.

Осъдените непълнолетни лица са 46, а през 2023 г. са били 38. По видове наказания традиционно с най-голям дял е „Общественото порицание“ - 28 бр., следвано от „Лишаването от свобода“ 18 бр.

Анализът на извършените престъпления от непълнолетни поставя на първите места престъпленията против собствеността /35 броя/ и общоопасните посегателства /33бр./, като след тях следват престъпленията против личността - 9 бр.

Следва да се отбележи, че в региона е минимален броят на тежките престъпления и противообществени прояви на подрастващите.

През разглеждания период, цялостната дейност на ИДПС и МКБППМН е насочена към ефективна корекционно-възпитателна работа за ограничаване и недопускане извършването на престъпления и противоправни деяния. Продължават усилията по съгласуване дейността на комисиите и районните полицейски управления в следните приоритетни направления:

- Съвместна работа и съдействие на полицейския състав при разкриването на всички престъпления, с участие на малолетни или непълнолетни;

- Издирване и вземане съответни мерки по отношение на скитащи, неучащи, живеещи в неблагоприятна семейна среда и застрашени от извършване на правонарушения;

- Оказване съдействие на състава при изясняване на сигнали или извършени правонарушения от малолетни лица, също и когато обект на престъпление са самите те;

- Съвместна работа с полицейския състав по подобряване ранно-профилактичната издирвателна и сигнална дейност по отношение на децата в състояние на социален риск и склонни към извършване на правонарушения. Съвместна работа с отделите за закрила на детето при Дирекциите ”Социално подпомагане”, при получаване информация за застрашени малолетни и непълнолетни лица; за неполагане родителски грижи и др.

***Преписки и ДП, образувани за полицейско насилие от служители на МВР.***

За отчетния период са наблюдавани 11 преписки от коментираната категория, като новообразуваните са 10 бр.

Наблюдавани са 8 броя досъдебни производства от тази група дела, като новообразувани са 5 броя. Решени за периода са 4 броя досъдебни производства, от тях 3 броя дела са прекратени, а 1 брой е внесен в съд с предложение по чл.78а НК за едно лице.

***Преписки и ДП, образувани за насилие от служители в местата за лишаване от свобода и задържане под стража.***

През периода е наблюдавано 1 /едно/ ДП за насилие в местата за лишаване от свобода и следствените арести, което е спряно.

***Преписки и досъдебни производства за домашно насилие***

За периода 01.01.2024г. до 31.12.2024г. са наблюдавани общо 93 преписки за престъпления, извършени в условията на домашно насилие. От тях новообразуваните преписки са 87. От общо наблюдаваните 93 преписки – 89 са решени от прокурор в отчетния период.

През 2024г. са наблюдавани 116 досъдебни производства, като новообразуваните са 83. От наблюдаваните 116 бр. досъдебни производства, 81 са решени, както следва: 31 са решени от прокурор с внесени в съда обвинителни актове, споразумения или предложения по чл.78а от НК; 4 са спрени, а 46 са прекратени на различни основания

По тези досъдебни производства, общо осъдени лица с влезли в сила съдебни актове са 28, като няма оправдани лица по посочената категория досъдебни производства.От осъдените лица с влезли в сила съдебни актове, 7 лица са с ефективно наложено наказание „лишаване от свобода“, 5 лица са с условно наказание „лишаване от свобода“, 5 лица са с „пробация“, 13 лица с наложено наказание „глоба“.

През отчетния период няма образувани досъдебни производства по уведомления на МВР – чл.21, ал.3 от ЗЗДН.

За сравнение през 2023г. са били наблюдавани 82 броя преписки, по съобщение за осъществено домашно насилие, закана за убийство, и нарушена заповед за защита и 54 бр. досъдебни производства от същата категория.

Трябва да се отбележи, че по всички преписки, и досъдебни производства, образувани по съобщения за осъществено домашно насилие, за закани с убийство и нарушена заповед за защита прокурорите са спазили Указанието на Главния прокурор, утвърдено със Заповед № РД-02-09/30.04.2018г.

Към настоящия момент, не са констатирани проблеми и слабости при работата по преписки и досъдебни производства, образувани по съобщения за осъществено домашно насилие, за закана с убийство и за нарушена заповед за защита от домашно насилие.

***Преписки и ДП, образувани за престъпления с дискриминационен елемент, включително от омраза. Решения на прокурора и съда по тях.***

През периода е наблюдавано 1 /едно/ ДП от посочената категория.

|  |
| --- |
| **IV. ДЕЙНОСТ ПО АДМИНИСТРАТИВНОСЪДЕБНИЯ НАДЗОР И НАДЗОР ЗА ЗАКОННОСТ** |
|  |

**1. Състояние и организация на дейността по административно-съдебния надзор и по Надзора за законност по прилагането на Закона.**

Дейността по административния надзор за законност в Окръжна прокуратура, гр. Враца се осъществява от предвидения в чл.136, ал.3 от Закона за съдебната власт /ЗСВ/ административен отдел, в който са определени да работят трима прокурори.

В Районна прокуратура - гр.Враца, надзора за законност, защита на обществения интерес и правата на гражданите се осъществяваше от прокурори от всяко териториално отделение, определени със заповед на административния ръководител. Обхвата на дейността и през 2024 г. се определяше от плановете за дейността, указанията на горестоящите прокуратури, изискани по инициатива на прокуратурата, изпратени административни актове по инициатива на административни органи, постъпили сигнали от граждани и организации и участията в съдебни заседания.

Организацията на работа по надзорите е свързана с изготвянето на план за дейността и определяне на административни органи, от които прокуратурите изискват административните актове на основание чл.145, ал.1, т.1 от Закона за съдебната власт, както и извършване на проверки по указание на горестоящите прокуратури, по сигнали и публикации в медиите. В тази организация е включено и участието по административни дела на Административен съд, гр. Враца, с последваща преценка за законосъобразността и действия за отмяна на незаконосъобразни съдебни актове.

Натовареността за региона по надзора за законност е била общо 450 броя преписки / при 470 бр. за 2023 г./ и 353 бр. проверки /при 353бр. за 2023 г./, а средната натовареност на определените прокурори по надзора в Окръжна и районните прокуратури общо е 20,5 броя преписки / при 20,4 за 2023г./.

Посочените стойности не отразяват индивидуалната натовареност на прокурорите, тъй като не е взета предвид дейността им по другите надзори.

Натовареността на административен отдел при Окръжна прокуратура – гр.Враца по Надзора за законност е 63 бр. преписки, а по административно – съдебния надзор е 384 броя преписки и 309 административни дела, разгледани в 342 съдебни заседания.

Средна натовареност в административния отдел при Окръжна прокуратура – гр.Враца, при реално работили трима прокурори по надзора за законност е 21 бр. преписки /при 34 за 2023г./, а по Административно-съдебния надзор е 231 бр. /при 214 за 2023 г./ и 114 участия в съдебни заседания по 103 дела.

През отчетния период не са установени случаи на проблеми в правоприлагането по надзора за законност.

**2. Дейност на административния отдел при Окръжна прокуратура – гр.Враца по административно – съдебния надзор за законност на административните актове.**

През отчетния период прокурорите от административен отдел на Окръжна прокуратура – гр.Враца са взели участие в 309 броя административни дела на Административен съд – гр.Враца. Делата са разгледани в 342 броя съдебни заседания.

Прокурор е участвал задължително в 284 дела, като от тях: 254 дела са касационни, 30 броя са първоинстанционни дела, със задължително участие по закон /29 бр. ЗОДОВ и 1 бр. протест/. Участието по преценка е било в 25 дела, като от тях 19 дела са по указание на Главния прокурор и 6 дела по лична преценка. Няма образувани дела по подзаконови нормативни актове на общински съвет.

 Против незаконосъобразни административни актове в съда е разгледан един прокурорски акт /протест/, който е неуважен. Не е подаван касационен протест.

През отчетния период е налице увеличение на участието в съдебни заседания по административни дела с 4,9 %, или 16 бр. административни дела.

 **3. Дейност на Окръжна прокуратура, гр. Враца по надзора за законност, защита на обществения интерес и правата на гражданите.**

През анализирания период надзора беше осъществяван според изискванията на чл.127 Конституцията на Република България и разпоредбите на чл.145, ал.1 и ал.6 от Закона за съдебната власт.

 Насочеността на проверките се определяше от Плана за дейността по надзора на Окръжна прокуратура – гр.Враца и районните прокуратури в региона.

 За работата по надзора за законност в плана на Окръжна прокуратура гр. Враца и в районните прокуратури беше предвидено организирането на текущия, извънсъдебен надзор за законност на административните актове чрез изискване на административните актове издавани от Областен управител, а Районните прокуратури на решенията на Общинските съвети.

 Обема на дейността основно се определя от конкретното приложение на способите на чл.145, ал.1, т.1 ЗСВ при изискване от административния орган на подлежащи на оспорване административни актове и с оглед характеристиките на региона. Конкретния обем на дейността намира израз в извършените 353 броя проверки, при които са проверени общо 2083 административни акта.

 При взаимоотношенията с контролните органи са използвани всички предвидени способи за извършване на проверки по чл.145, ал.1, т.1-3 ЗСВ за законосъобразността на актовете и действията им.

 Може да се обобщи, че при осъществяване на дейността в региона се спазваха изискванията на Методиката за взаимодействие с контролните органи за противодействие на закононарушенията и престъпленията в защита на обществения интерес и правата на гражданите /отм./ относно дейността на Прокуратурата по отмяна на незаконосъобразни административните актове.

Изготвени са 4 броя предложения /при 14 бр. за 2023 г./, от тях 3 бр. са уважени,1 бр. не е разгледано, няма неуважени.

Подаден е 1 бр. протест, против незаконосъобразни административни актове /при 1 бр. за 2023 г./. Значителното намаление на подадените протести през 2024 г. се дължи на липсата на образувани и изпратени преписки по компетентност от Върховна прокуратура, за разлика от предходни периоди.

## V. МЕЖДУНАРОДНО – ПРАВНО СЪТРУДНИЧЕСТВО

През 2024г. от прокурорите от съдебния район са изпратени за изпълнение 9 бр. молби за правна помощ / при 12 броя за 2023г., съответно 6 броя за 2022г./, т.е. налице е намаление спрямо миналата година, но с по-висок брой спрямо 2022г., което очертава картината на едно динамично равновесие, но не може да се изведе тенденция.

От друга страна, са получени 89 бр. молби / 68 бр. за 2023г. и 36 бр. за 2022г./, което е съществено увеличение на изпълнените молби за правна помощ.

През 2024г. от прокурорите от съдебния ни район са изпратени за изпълнение 37 броя на Европейска заповед за разследване при 40бр. за 2023г. и съответно 19 бр. за 2022г., което показва поддържане на значително по-големия брой на изготвянето им, констатиран през предходната отчетна година, спрямо 2022г.

Получените за изпълнение са 18 бр. ЕЗР / 22 бр. за 2023г., респ. 11 бр. за 2022 г./, т.е. наблюдава се намаление спрямо предходната година, но спрямо 2022г. техния брой е по-голям.

През периода няма регистрирана активност, свързана с искане за екстрадиция от държава извън ЕС.

Също така, процедурата по трансфер на наказателни производства не е намерила приложение през изминалата 2024 год.

Като цяло, спрямо предходната година се наблюдава същата, що се касае до изпълнението на МПП и съществено засилена интензивност на дейността в областта на международното правно сътрудничество.

За отчетния период се установява срочно изпълнение на изпратените от други държави молби за правна помощ. Продължава да се констатира известна забава при изпълнение на част от изходящите международни поръчки към част от замолените държави, което рефлектира негативно върху срочността и качеството на водените разследвания.

Получените за изпълнение ЕЗА през годината са 3 бр. /5 бр.за 2023, 4бр. за 2022г./ всички на Окръжна прокуратура Враца, т.е. няма изменение.

От прокурорите са издадени 3 бр. ЕЗА за периода / 4 бр. за 2023 г. и 3 за 2022г./. Запазва се тенденцията от предходните години.

**VI. АДМИНИСТРАТИВНА И КОНТРОЛНО – РЕВИЗИОННА ДЕЙНОСТ**

**Кадрово обезпечаване**

През 2024г. в Окръжна прокуратура – Враца и Районна прокуратура – Враца броят на магистратите по щат е 55: прокурори – 43, следователи – 12, като реално работили са 37,2 прокурори и 10 следователи. Това се дължи на незаети щатове, ползвани отпуски поради временна неработоспособност и командировани магистрати.

Със заповед № РД-07-963/23.08.2022г. на г-н Борислав Сарафов „за главен прокурор“ /заповед РД-05-3055/28.07.2022г., изм. със заповед РД-05-3365/17.08.2022г./, В. – прокурор при РП-Враца, ТО-Мездра е командирован да изпълнява функциите на прокурор в ОП-Враца, на свободна щатна длъжност, до заемането й чрез конкурс, считано от 01.09.2022г.

Със заповед № РД-07-143/25.02.2022г. на главен прокурор, Ф. – следовател в Окръжен следствен отдел при ОП-Враца е командирован да изпълнява функциите на следовател в НСлС, на свободна щатна длъжност, до заемането й чрез конкурс, считано от 01.03.2022г.

Със заповед № РД-07-739/26.08.2021г. на г-жа Пламена Цветанова – за главен прокурор /заповед РД-05-2831/09.08.2021г./, К. – следовател в Окръжен следствен отдел при ОП-Враца е командирована да изпълнява функциите на следовател в НСлС, на свободна щатна длъжност, до заемането й чрез конкурс, считано от 01.09.2021г.

Със заповед № РД-07-1060/14.09.2022г. на главен прокурор на Република България, считано от 19.09.2022г., К., прокурор в РП Враца – ТО Оряхово е командирована да изпълнява функциите на прокурор в Софийска градска прокуратура.

С решение на Прокурорската колегия на ВСС по Протокол №42/04.12.2024г., на основание чл.160, във връзка с чл.165, ал.1, т.1 от ЗСВ, Т. е освободена от заеманата длъжност „прокурор“ в Окръжна прокуратура-Враца, с ранг „прокурор във ВКП и ВАП“, считано от 23.12.2024г.

С решение на Прокурорската колегия на ВСС, Протокол №28/26.07.2023 г., обн. в ДВ бр.66/01.08.2023г. е обявен конкурс за първоначално назначаване и заемане на свободни длъжности „прокурор“ в окръжните прокуратура, включително и Окръжна прокуратура – Враца. Със свое решение, Прокурорската колегия на Висшия съдебен съвет по протокол № 47/20.12.2023 г., на основание чл.160, във връзка с чл. 186а, ал. 4 от ЗСВ, назначи Н. на длъжност „прокурор“ в Окръжна прокуратура-Враца, с ранг „прокурор в ОП“. Към 31.12.2024г., същата не е встъпила в изпълнение на длъжността „прокурор“ в ОП-Враца, поради обжалване на конкурса.

В изпълнение на решение на Прокурорската колегия на ВСС по Протокол № 24 от 19.06.2024г., относно оптимизиране щатната численост на органите на съдебната власт и изразено становище от административен ръководител – районен прокурор на Районна прокуратура гр.Враца, за назначаването на младши прокурор на щатна длъжност „прокурор“ в РП Враца, на основание чл.130б, ал.3, т.6 от Конституцията на РБ е съкратена една свободна щатна длъжност „младши прокурор“ в РП-Враца и е разкрита нова свободна щатна длъжност „прокурор“.

С решение на извлечение Прокурорската колегия на ВСС по Протокол № 25, т.4.9, от заседание проведено на 26.06.2024г., на осн.чл.160, във връзка с чл.243 от ЗСВ, Т. – младши прокурор в Районна прокуратура гр.Враца е назначен на длъжност „прокурор“ в Районна прокуратура гр.Враца.

Към 31.12.2024г. утвърденият щат за магистрати е 55 /петдесет и пет/, разпределени както следва:

|  |  |  |  |  |
| --- | --- | --- | --- | --- |
| Прокуратури | Щат за магистрати | Адм.ръководител | Зам.адм.ръководител | Прокурор/Мл.прокурор/Следовател |
| ОП Враца | 24 | 1 | 3 | 20 |
| РП Враца | 31 | 1 | 4 | 26 |
| За района | **55** | **2** | 7 | 46 |
| на ОП - Враца |

Към 31.12.2024г. от утвърдените щатове за магистрати, незаети са:

* ОП-Враца – 3 щатни бройки за длъжността „прокурор“;
* РП-Враца – 1 щатна бройка за длъжността „прокурор“ и една щатна бройка за длъжността „младши прокурор“.

По отношение на съдебните служители, за района на Окръжна прокуратура – Враца утвърдената щатна численост е 68 щата, като към 31.12.2024г. няма незаети щатни бройки за съдебни служители.

Съотношението на магистрати и служители в ОП-Враца и РП-Враца е, както следва:

|  |  |  |  |
| --- | --- | --- | --- |
| Прокуратури | Щат за магистрати | Щат за служители | Съотношение |
| ОП Враца | 24 | 30 | 1 : 1,25 |
| РП Враца | 31 | 38 | 1 : 1,23 |
| За районана ОП - Враца | **55** | **68** | 1 : 1,24 |

**Квалификация на прокурори и разследващи органи**

През отчетния период магистратите и съдебните служители са участвали в различни видове обучения – присъствени и дистанционни, организирани от ПРБ, НИП, Асоциация на прокурорите в България и др.

През 2024г. е проведено регионално обучение, организирано от ОП-Враца на тема : „Разследване на престъпленията, свързани с изпиране на пари или финансиране на тероризъм. Използване на ИКТ при извършване на посочените престъпления. Финансови аспекти и извършване на финансова проверка.“

В бъдещия период е нужно да се работи по завишаване броя на квалификационните семинари, тъй като един от основните приоритети на съдебната система е постигане на високо професионално ниво на българските магистрати и съдебни служители.

Необходимо е участието в квалификационни курсове и специализации, с оглед динамичните промени в наказателно - правното законодателство и най-вече във връзка с прилагането на Европейското законодателство.

**Проверки и ревизии**

През отчетния период Окръжна прокуратура – Враца е осъществявала контролно – ревизионната си дейност по изготвен в началото на годината план за дейността през 2024г. по основните надзори. При осъществяването на тези дейност Окръжна прокуратура – Враца се е ръководила и от заповедите, разпорежданията и указанията на горестоящите по степен прокуратури.

Проверки, извършени съгласно Плана за дейността на ОП- Враца за 2024 година са, както следва:

Контролно-ревизионна дейност:

* Проверка и анализ на причините, довели до осъждане на прокуратурата по ЗОДОВ през 2023г. за района на ОП – Враца
* Проверка на прекратените през 2023г. поради липса на извършено престъпление дела за корупционни престъпления и на прекратените поради изтекла давност дела за корупционни престъпления в РП-Враца.
* Проверка на дейността на Районна прокуратура - Враца по преписки и досъдебни производства, образувани по съобщения за осъществено домашно насилие, за закана с убийство и за нарушена заповед за защита от домашно насилие през 2023г.
* Проверка на дейността на РП-Враца, относно преписките и досъдебните производства водени за трафик на хора, завършили с отказ за образуване или постановление за прекратяване на образуваното досъдебно производство през 2023 г.
* Съвместна проверка с прокурор/и от АП-София на РП-Враца, относно спрените и прекратените през 2021г., 2022г. и 2023г. досъдебни производства, свързани с незаконно превеждане през границата на страната на отделни лица или групи от хора и противозаконното подпомагане на чужди граждани да пребивават или да преминават в страната в нарушение на закона.

Проверки по следствения надзор:

* Проверки, относно спазването на сроковете по чл. 145, ал. 2 от ЗСВ в РП-Враца. Анализ на причините в случаите на констатирано системно неспазване на сроковете и предложения за подобряване*;*
* Проверки на досъдебните производства, наблюдавани от прокурорите от РП - Враца, образувани преди 01.01.2021г. и неприключили към датите на проверките. Предприемане на мерки за приключването им*;*
* Проверка на РП-Враца относно срочност и мотивираност на произнасянията с постановление за удължаване на срока по чл.234, ал.3 НПК.

Проверки по наказателносъдебен надзор

* Проверка и анализ на наказателните производства, които са прекратени от РП-Враца през 2023г.

Проверки по изпълнение на наказанията и другите принудителни мерки

* Извършване на системни проверки в Затвора – Враца и Арест към Затвора – Враца;
* Извършване на проверка в РП-Враца на дейността по изпълнение на наказанията и другите принудителни мерки през второто полугодие на 2023г. и първото полугодие на 2024г.
* Извършване на проверки в Затвора-Враца и ОЗ „Охрана“ - Враца на дейността по привеждане в изпълнение на наказанието „лишаване от свобода“ през второто полугодие на 2023г. и първото полугодие на 2024г.
* Извършване на проверки в РС „Изпълнение на наказанията“ Враца относно срочността и законосъобразността на дейността по привеждане в изпълнение на влезли в сила актове с наложени наказания „Пробация“.

**Проверки от Апелативна прокуратура – София.** През 2024 година, съгласно Плана за дейността на Апелативна прокуратура – гр.София, са извършени ревизии и проверки на ОП – Враца и районните прокуратури от региона, по теми, както следва:

* Проверка и анализ на оттеглените и неподдържани въззивни и касационни протести през 2023 година от прокурорите от окръжните прокуратури;
* Проверка на дейността по изпълнение на наказанията и другите принудителни мерки, както и упражняване на надзор в местата за задържане през 2023г.;
* Проверка на прекратените през 2023г. поради липса на извършено престъпление за дела за корупционни престъпления и на прекратени поради изтекла давност дела за корупционни престъпления;
* Проверка на прекратени през 2023г. поради липса на престъпление досъдебни производство за организирана престъпност, както и прекратени поради изтекла давност досъдебни производства за организирана престъпност;
* Проверка и анализ на причините, довели до осъждане на прокуратурата по ЗОДОВ през 2023 година;
* Проверки на ДП срещу лица, привлечени в качеството на обвиняеми по две и повече неприключени ДП;
* Проверка на образуваните преди 01.01.2021г. ДП и неприключени към датата на проверката. Анализ и мерки за приключването им;
* Проверка на делата и преписките за трафик на хора.

Прокурорите от ОП – Враца и административният ръководител на РП-Враца са запознавани с изготвените доклади от извършените проверки и ревизии. На работни съвещания всички прокурори са запознати с резултатите и препоръките, като административният ръководител на ОП – Враца е уведомен за предприетите мерки за отстраняване на констатираните пропуски от съответната прокуратура. Няма направени възражения по констатираното в докладите.

През 2024г. на основание заповед № ПП-24-21 от 30.04.2024г. на главен инспектор на ИВСС, изменена със заповед № ПП-24-29/21.05.2024г. на главния инспектор на ИВСС е извършена комплексна планова проверка на организацията на административната дейност, организацията по образуването, движението и приключването на прокурорски преписки и дела, образувани в периода 01.01.2022г. – 31.12.2023г., както и на неприключените към момента на проверката досъдебни производства, образувани в Районна прокуратура гр.Враца и прилежащите и ТО Мездра, ТО Бяла Слатина, ТО Козлодуй и ТО Оряхово.

Резултати от извършената проверка: В РП Враца е създадена добра организация на работа, както по отношение на администрирането, така и по отношение на прокурорската дейност. Няма отправени препоръки от проверяващият екип.

**Наказания и поощрения**

С решение на Прокурорската колегия на ВСС по Протокол №42/04.12.2024г., на основание чл.303, ал.2, т.2, б.“а“ и ал.3, т.1 във връзка с чл.304, ал.1 от ЗСВ, Т. бе поощрена с отличие „личен почетен знак първа степен – златен“ и парична награда за проявен висок професионализъм, безупречно и образцово изпълнение на служебните задължения и високи нравствени качествени.

През 2024 година, със Заповед № РД–08–1427/03.12.2024г. на ИФ Главен прокурор – г-н Борислав Сарафов, за проявен висок професионализъм и образцово изпълнение на служебните задължения е поощрен Владимир Сираков – адм. ръководител – окръжен прокурор на Окръжна прокуратура – гр.Враца с парична награда.

Със заповед № 100/22.05.2024г. на административен ръководител – окръжен прокурор на ОП-Враца е обърнато внимание на Й. – следовател в ОСлО при ОП-Враца за допуснати нарушения при движението на делата и организацията на работата.

През отчетния период със заповеди №№ 305/2024г. и 354/2024г. на административен ръководител-районен прокурор на РП Враца е наложено дисциплинарно наказание на двама съдебни служители на основание чл.188, т.1 от КТ и при спазвани изискванията на чл.189, чл.193, чл.194 и чл.195 от КТ. На служителите е наложено наказание „Забележка“.

**VII. НАТОВАРЕНОСТ НА ПРОКУРОРСКИТЕ И СЛЕДСТВЕНИТЕ ОРГАНИ**

**1. Обем на прокурорската дейност.**

В Окръжна прокуратура – Враца и Районна прокуратура – Враца, ведно с териториалните ѝ отделения, броят на прокурорите по щат е 43. През периода реално работилите прокурори са 37,2. Тук се изваждат свободните щатни бройки, болничните и продължителните отпуски.

Отчитането на натовареността е съгласно *Правилата за измерване на натовареността на прокуратурите и на индивидуалната натовареност на всеки прокурор и следовател* (въведени за тестово прилагане с решение на ВСС по Протокол № 31 от 18.12.2019 г. и приети за окончателно прилагане с решение по Протокол № 47/20.12.2023 г. на ПК на ВСС, считано от 01.01.2024 год.), като се използват данни, изцяло изведени от Унифицираната информационна система (УИС) на ПРБ, съобразени с предвидената в Правилата тежест за актове и действия, определени въз основа на обичайно необходимото време за тяхното постановяване/извършване, приравнени към акт с тежест единица. Отчита се и тежест на краен прокурорски акт, отличаващ се с тежест над обичайната, по определените в Правилата показатели и въз основа на попълнен от наблюдаващия прокурор формуляр по преписката/делото. Среднодневната натовареност на един прокурор/следовател се отчита за реално отработените дни от тях.

В следващата таблица са показани данните за общия обем и средната натовареност на прокурор на ден:

|  |  |  |  |  |  |
| --- | --- | --- | --- | --- | --- |
| Прокуратура | Действително отработени дни | Натовареност общо - прокурорска дейност(Брой актове) | Натовареност общо - прокурорска дейност (Брой точки) | Брой актове на ден на прокурор = Брой актове/ Действително отработени дни | Брой точки на ден на прокурор = Брой точки/ Действително отработени дни |
| ОП-Враца | 2235 | 4827 | 2804,9 | 2,16 | 1,25 |
| РП-Враца | 5482 | 40704 | 20172,2 | 7,43 | 3,68 |

В сравнение с предходни години, натовареността на прокурор на ден, съгласно Правилата на ВСС е:

|  |  |  |  |
| --- | --- | --- | --- |
|   | **Ср. брой точки на ден на прокурор на ден за 2022 г.** | **Ср. брой точки на ден на прокурор на ден за 2023 г.** | **Ср. брой точки на ден на прокурор на ден за 2024 г.** |
| ОП-Враца | 1,04 | 1,18 | 1,25 |
| РП-Враца | 3,82 | 3,97 | 3,68 |

Може да се отбележи, че общата натовареност (бр. точки) среднодневно за прокурорите от ОП-Враца е увеличена /спрямо 2022г. и 2023г./, а за прокурорите от РП-Враца е налице леко понижение по посочения критерий.

Обемът на дейността по някои показатели по прокуратури е съответно:

|  |  |  |  |  |
| --- | --- | --- | --- | --- |
|  | Общо участия в съдебни заседания/дни | Общо наблюдавани ДП | Общо решени ДП | Прокурорски актове внесени в съда |
| ОП ВРАЦА | 1167 | 365 | 222 | 57 |
| РП ВРАЦА | 2156 | 5209 | 4229 | 1013 |

**2.Средна натовареност на следователите.**

През периода щатната численост на следователите е 12, като реално са работили 10 следователи.

Общият обем и средната натовареност на следовател на ден са отразени в следващата таблица:

|  |  |  |  |  |  |
| --- | --- | --- | --- | --- | --- |
|  | Действително отработени дни | Натовареност общо следователска дейност (бр.) | Натовареност общо следователска дейност (т.) | Брой актове на ден на следовател = Брой актове/ Действително отработени дни | Брой точки на ден на следовател = Брой точки/ Действително отработени дни |
| Следствен отдел в ОП-Враца  | 2046 | 9820 | 3192,8 | 4,8 | 1,56 |

**3. Натовареност по административно-ръководната дейност на административните ръководители и техните заместници.**

|  |  |  |  |  |  |
| --- | --- | --- | --- | --- | --- |
| Прокуратура | Действително отработени дни | Дейност по администриране /бр./ | Дейност по администриране /т./ | Брой актове на ден на прокурор = Брой актове/ Действително отработени дни | Брой точки на ден на прокурор = Брой точки/ Действително отработени дни |
| ОП-Враца | 844 | 826 | 376 | 0,98 | 0,45 |
| РП-Враца | 1527 | 2563 | 1437,2 | 1,68 | 0,94 |

**4. Натовареност по административно-ръководната дейност на завеждащ следствен отдел.**

|  |  |  |  |  |  |
| --- | --- | --- | --- | --- | --- |
|  | Действително отработени дни | Дейност по администриране /бр./ | Дейност по администриране /т./ | Брой актове на ден на прокурор = Брой актове/ Действително отработени дни | Брой точки на ден на прокурор = Брой точки/ Действително отработени дни |
| Следствен отдел в ОП-Враца  | 219 | 104 | 36 | 0,47 | 0,16 |

**5. Предприети мерки за изравняване натовареността на прокурорите.**

На окръжно ниво непрекъснато се следи за натовареността на прокурорите в групите „Икономически престъпления“ и „Криминални престъпления“. Трябва да се отбележи, че и през 2024 г., както и при предходните години, натовареността на двете горепосочени групи е съизмерима, равномерна, което води и до благоприятен работен климат за колегите прокурори.

## РАЗДЕЛ III

## Приоритети в дейността на прокуратурата и НА разследващите органи

**Изпълнение на определените приоритети за 2024 г.**

Основни приоритети в дейността на прокуратурата през отчетната 2024 г., бяха противодействие на битовата престъпност, престъпленията, свързани с държане и разпространение на наркотични вещества, престъпленията, свързани с тежки пътно – транспортни произшествия, както и разследването на икономически престъпления.

Видно от цитираните по-горе данни поставените задачи за 2024 година в тази насока се изпълняват. Запазен е положителния темп от предходните години, което е и доказателство за добрата ефективност на прокуратурата и разследващите органи.

За поредна година отчитаме подобряване на организацията на дейността чрез създадените контролни механизми, правила и процедури на цялостната административна и финансова дейност.

Създадената добра работна атмосфера и работата в екип са фактори, които спомагат за достигане на изключително добро качество в работата, което следва да бъде запазено и надграждано.

**Основни приоритети на прокуратурата за 2025 г.**

Основните приоритети в дейността на Окръжна прокуратура – гр.Враца са:

1. Активна медийна политика, позволяваща широко оповестяване достиженията в работата. В тази връзка, при значим информационен повод, да се публикуват прессъобщения, организиране на брифинги или пресконференции по важни информационни събития, особено по случаи с особена обществена значимост и интерес. Прозрачност, отчетност и публичност в работата на прокуратурата в рамките на допустимото от закона.
2. Подобряване на показателите за срочност и качество на разследването, както и качеството на изготвяните прокурорски актове. Следва и през 2025 г., повишено внимание да се отделя на спазване сроковете за извършване на разследването, проверките по чл. 145, ал.1, т.2 и 3 от ЗСВ и сроковете на мерките за процесуална принуда.
3. Поддържане на създаденото добро взаимодействието между разследващи органи и наблюдаващите прокурори в борбата с битовата престъпност, в частност домашното насилие, трафика на хора и борбата срещу разпространението на наркотици в региона.
4. Засилено внимание по отношение делата, спрямо лица с две и повече неприключени досъдебни производства, с цел постигане бързина и качеството при разследването им, тяхното приключване във възможно най-кратък срок и внимателно прецизиране спрямо всеки обвиняем по тях на адекватната мярка за неотклонение.
5. Активизиране на усилията, целящи приключване на досъдебните производства, разследването по които е продължило повече от три години, считано от образуването/започването им.
6. Продължаване динамичната работа по делата за престъпления включени в Единния каталог на корупционните престъпления с цел повишаване ефективността на работата по тях и ускоряване приключването им.
7. Продължаване на процеса за оптимално натоварване на следователите и ефективно използване на ресурса и капацитета им.
8. Повишаване професионалната квалификация на магистратите и служителите, респективно на разследващите полицаи. Организиране на различни форми на обучение и участие в семинари при отчитане на реалните обучителни потребности.
9. Утвърждаване на електронния обмен на документи. Стриктно спазване на Правилата за електронен документооборот и предоставяне на електронните услуги в ПРБ. Стриктно спазване на законовите изисквания и указанията на ръководството на ПРБ при разходване на средствата, строга финансова дисциплина.

 **ОКРЪЖЕН ПРОКУРОР:**

 **/ВЛ. СИРАКОВ/**